Sexologia Euskal Herriko sarean — Gaztezulo\nSexologia Euskal Herriko sarean\nSexologia Euskal Herriko sarean https://www.gaztezulo.eus/albisteak/sexologia-euskal-herriko-sarean https://www.gaztezulo.eus/albisteak/sexologia-euskal-herriko-sarean/@@download/image/68p30-3_1365163233.jpg\nInternetek bide berria ireki du sexuaren inguruko zalantza eta kezkak argitzeko. Izan ere, hainbat elkarte eta mugimenduk sexologiarekin lotutako zerbitzuak jarri dituzte sarean: www.kattalingorri.org, www.sexologiazerbitzua.com, www.ehgam.org, www.goxoki.com, www.gaztesarea.com... Zerrendako azken bi horiengana jo dugu, jakin-minak jota.\nIon Telleria: "Sexuaz lasai hitz egiteko eremua sortu dugu"\nZeintzuk dira Gaztesarea-ren "Gozategi" gunearen helburuak?\nGazteon arteko harremanak indartzeko, eta gazteria kolektibo gisa irudikatu eta bizitzeko, sortu genuen Gaztesarea. Beraz, hasieratik, kezka sortarazten dizkiguten gaietan, gure uste eta bizipenak lantzeko konpromisoari heldu genion. Dudarik gabe, gazteok bizi dugun, eta zoritxarrez, askotan pairatzen dugun gai nagusietako bat sexualitatea da. Eliza katoliko-kristauak inposatutako moraletik abiatutako sexu ohiturak eta bizi ohiturak ditugu. Sexua, pertsonen arteko harremanaren oinarri izan beharrean, zerbait arraroa eta sekretua balitz bezala barneratzen dugu. Beraz, "Gozategi"k horrekin apurtu nahi zuen. Sexuaz lasai hitz egiteko eremua sortu nahi genuen, sexualitatearen atzean dagoen moral atzerakoiari mozorroa kendu nahi genion, eta, horrez gain, gazte mugimenduaren eraikuntzan ere zerikusi handia duela erakutsi nahi genuen. Helburua lortzetik urrun gaude oraindik, baina, abiapuntu txukuna jarri dugu "Gozategi"n parte hartzen dugun gazte guztiok. Orain, abiapuntutik helmugarako bide luzeari ekin behar diogu.\nZer topa dezakegu "Gozategi"n?\n"Gozategi"n gauza asko dago, baina "Izarapeko Aholkuak" izenekoa da tarte biziena, politena eta harrera beroena izan duena. Bertan, edonork bere kezkak plazara ditzake, eta, modu berean, edonork bere esperientziatik erantzuna argitaratu dezake. Bakoitzaren bizipenekin elkar elikatzea da asmoa: egin nahi genituzkeen galdera horiek, eta ezagutu nahi genituzkeen gai horiek, modu naturalean landuz. Horretaz gain, sexuaz hausnarketa sakona egiten duten erreportaje eta elkarrizketen atalak ere badaude.\nAlor honetan, zeintzuk dira gazteen artean arrakasta lortzeko osagai magikoak?\nOsagai magikoak egotekotan, horiek euskal gazteak dira, eurek osatzen baitute "Izarapeko aholkuak" atala. Modu honetako foro batek horrelako arrakasta izatea sintomatikoa da; horrek erakusten du, eguneroko lagun arteko giroan, gazteok ez garela gauza kontu hauetaz aritzeko. Noski, guk ez dugu lagun arteko berriketa modu honetako tresnekin ordezkatu nahi, alderantziz baizik. Edozertaz lasai hitz egiteko gai sentitzea nahi dugu. Hasieran lotsa ematen badigu ere, azkenean, kezka oro arrunta dela konturatuko gara, ez garela "bitxo arraroak" halako edo bestelako zalantzak izateagatik. Beraz, modu xumean bada ere, tresna hau baliagarri izatea espero dugu, gotzainek, presidenteek, irakasleek eta gainontzekoek inposatu diguten eredua gainditzeko, sexua era askean bizitzeko: azken batean, sexualitatea bizitzeko modua bera eredu aske baterako bidean jartzeko.\nNerea Sancho: "Goxoki! Bota zure galdera!"\nZergatik goxoki.com izena?\nErraz gogoratzeko moduko izena aurkitu nahi genuen; izen motza behar zuen, eta sexualitatearekin sinbolikoki lotura izatea garrantzitsua zen. 'Piropo' bat da, eta xamurtasuna ere islatzen du.\nNori zuzendua dago zuen weba?\nBereziki, gazteei informazioa eta laguntza ematea dira Atseginez Elkartearen helburuak. Horren arabera eman genion itxura webguneari, baina, hala ere, adin eta lanbide guztietako pertsonei eskaintzen diegu zerbitzua\nberaz, ongi etorri guztiak goxoki.com-era.\nZeintzuk dira goxoki.com-en helburuak?\nHelburua bakarra da, eta hiru bide ditu. Helburu nagusia, sexualitatearen inguruan aholkularitza eta informazio fidagarria eskaintzea da. Modu horretara, pertsonak berak dituen aukerak baloratzeko, eta erabaki askeak hartzeko modua izango dugulako. Zein bide dauden horretarako? Batetik, webgunean hilero berritzen ditugu edukiak daude. Bestetik, e-posta bidez kontsultak egin daitezke, eta azkenik, telefono bidez ematen dugun zerbitzua dago.\nZer aurkituko dugu Goxoki.com-en sartuz gero?\nZortzi atal ditugu: albisteak, zalantzak, mitoak, hiztegia, jokoa, "galdeiguzu", irakurketak eta loturak. Guztiak irakurterrazak dira, eta garrantzitsuagoa dena, erabilgarriak izateko asmoarekin prestatzen ditugu.\nGoxoki, Atseginez Elkartearen zerbitzua da. Zuen elkarteak sexu eta ugalkortasun eskubideak defendatzen ditu\ngazteek, ba al dute eskubide horien berri?\nPixkanaka, gero eta gehiagok dute eskubide horien kontzientzia. Tamalez, estualdi batean daudenean jabetzen dira gazte asko, eta horietatik asko, gainera, harremanei buruz fundamentuzko hezkuntzarik jaso ez izanaz kexatzen dira.\nNorantz doa Goxoki proiektua?\nAzken hilabeteotan, asko ugaritu dira e-posta eta telefono bidezko kontsultak, eta nahiz eta lantaldea profesionalek osatzen duten, lanaren zati handiena borondatezkoa da. Horrek esfortzu handia eskatzen du, noski. Beraz, zerbitzua bera mantentze hutsa, helburua da gaur egun. Bestetik, gazteek "Sexu eta Ugalkortasun Eskubideak" ezagutu ditzaten nahi dugu, era horretara, eskubide horiek aldarrikatu ahal izango dituztelako bermatzen ez zaizkienean. Hau lan ildo garrantzitsua da, eta merezi du, pertsona guztien ongizatean eragiten baitu.\nZerbait gehiago gehitu nahi?\nZerbait galdetu nahi duenari, baina pausoa ematea kostatzen zaionari, zera esan nahi diogu Goxokiko lagunok: "Goxoki! bota zure galdera!". Ez dago galdera 'arrarorik', ziur egon horretaz!


Irekia Eusko Jaurlaritza - Gobierno Vasco :: Eusko Jaurlaritzak gauzatu 2015 programa deitu du, eta 26 milioi euro bideratu dizkio programari, enpresen inbertsioa sustatzeko. (2015-06-16(e)ko Kontseiluan hartutako erabakiaren laburpena)\nEusko Jaurlaritzak gauzatu 2015 programa…\n2013an eta 2014ean, Gauzatu programak 207 milioi euroko inbertsioa eragin zuen eta 3.188 lanpostu mantentzen eta 1.209 sortzen lagundu\n2015eko ekonomiaren testuinguruak aditzera ematen duenez, programaren eragin ugaltzailea areagotuko da aurreko ekitaldien aldean.\nGauzatu programak, Eusko Jaurlaritzaren Industria Planaren tresna gako den heinean, aukera ematen du Euskadiko enpresen baliabideak eta inbertsio-gaitasuna neurtzeko. 2013an eta 2014an lortutako emaitzek aditzera ematen dutenez, Euskadiko enpresen inbertsio-apustua finkatu da, eta Gauzatu programa eraginkorra da halako inbertsioak sustatzeko.\nGauzatu 2015 programaren ezaugarri eta baldintzak\noinarri teknologikoko ETEak eta/edo ETE berritzaileak sortzen eta garatzen laguntzea, lehiakor izateko eta enplegua sortzeko estrategia gisa.\noinarri teknologikoko eta berrikuntzako sektoreetan ekintzaile diren eta arriskuak hartzen dituzten ETEak\nbereziki lagunduko da produktu berrien garapena, bai eta\ntradiziozko produktuak merkatu berrietan sartzea ere. Orobat, eskuarteko produktuen eta produktu berrien produkzio-prozesuen hobekuntza teknologikoa.\n1,5 milioi euroko gehieneko muga ezarri da proiektu bakoitzeko.\nGuztira, 26 milioi euroko diru-laguntza aurreikusi dute deialdian, bai eta laguntzok 100 bat milioi euro inguruko inbertsioa eragingo dutela ere.


Aurrerapausoak, kalte - - euskalerriairratia.eus\nGarat Gaztelu 2021-11-22 13:25\nAurreko astean Iñaki Iriartek autokritika egin zuen Mikel Zabalza, Mikel Arregi edota German Rodrigezen kasuetan ez zutela senideekiko kariñoa adierazten jakin argudiatuta. Honi gehitu zion ez zitzaiela kostatzen barkamena eskatzea, okertu baziren. Esandakoa zintzoa bada, aurrerapausoa dela uste dut.\nHitz hauen harira eman diren beste hitzartze batzuk, ordea, bizikidetzan aurrerapausoak ematea oztopatzeko heldu direla uste dut. Eta ez naiz ari Nafarroan ordezkaritzarik ez duen alderdi politikoaren balorazioaz, azken finean haien helburu bakarra horrelakoak Madrilen bozkak irabazteko erabiltzea baita. Ari naiz Enrique Maya Iruñeko alkatearen hitzen inguruan.\nHasteko, Iriarteren hitzak laudagarriak zirela esatearekin batera, Iriartek esandakoaren kontra egin zuen, berak ez zuela zertan barkamena eskatu esanez. Argi ikusi zen, Iriartek adierazitakoaren kontra, batzuei asko kostatzen zaiela oraindik onartzea ez zutela dena ongi egin.\nBaina honetaz gain, are larriagoa jotzen dudan zerbait egin zuen Mayak, hitz hauei aurrerapauso izaera kendu, arma-politiko izaera emateko. EH Bilduri hitz hauek gogoan hartzeko esan zion, EH Bilduk horrelako keinurik egin ez balu bezala. Zentzu honetan uste dut Mayak ez duela gogoan izan nahi nola, Arnaldo Otegik berak, barkamena eskatu zien ETAren biktima guztiei, noizbait, bere jardunean, hauen mina areagotu bazuen.\nAzken finean, denok egin beharko dugu autokritika, bizikidetzan aurrera egiteko, eta biktima guztiei egia, justizia eta erreparazioa eman ahal izateko, baina onartezina da aurreraopausoak besteen aurkako harri bilakatzea. Aurrerapauso zintzoa izan zitekeena, berriz ere bizikidetzarendako kalte.


Gure Artea 2019 saridunak: Xabier Arakistain ‘Arakis’, Sahatsa Jauregi eta Miren Arenzana - bizkaie.biz\nBizkaie! 2019-09-18 08:46 Kulturea\nEuskadik herri sortzailea izan behar dau eta horretarako kultura, artea eta sormena behar ditu.\nSariak emoteko ekitaldia Gasteizko Artium Museoan egin da, eta Urkullu Lehendakariak azpimarratu dau Euskadik herri sortzailea izan behar dauela, eta horretarako kultura, artea eta sormena behar dauela. Lehendakaria buru izan da Gure Artea sariak emoteko ekitaldian, Gasteizko Artium Arte Garaikidearen Euskal Zentro-Museoan. Epaimahaiak aurten aukeratutako saridunak honako honeek izan dira: Xabier Arakistain Ecenarro Arakis Arte plastiko eta ikusizkoen arloan agenteek egindako lana autortzeko modalidadean; Sahatsa Jauregi Azkarate, Sorkuntza-lana autortzek’ modalidadean; eta Miren Arenzana Letamendi, Ibilbide artistikoa autortzeko modalidadean.\nLehendakariagaz batera, Eusko Jaurlaritzearen izenean izan dira: Josu Erkoreka, bozeroailea eta Gobernantza Publiko eta Autogobernuko sailburua; Beatriz Artolazabal, Enpleguko eta Gizarte Politiketako sailburua; Cristina Uriarte, Hezkuntza sailburua; Bingen Zupiria, Kultura eta Hizkuntza Politikako sailburua; eta Estefanía Beltrán de Heredia, Segurtasun sailburua. Era berean, Artiumera bertaratu dira, beste ordezkarien artean, Ramiro González, Arabako ahaldun nagusia; eta Gorka Urtaran, Gasteizko alkatea.\nEkitaldiaren amaieran, Lehendakariak nabarmendu dau kulturaren, artearen eta sormenaren garrantzia: Euskadik herri sortzailea izan behar dau herri bizia izaten jarraitzeko. Euskadik kultura, artea eta sormena behar ditu munduan argi propioa izan daigun. Gure Artea sarien bidez autortu nahi dogu sortzaileen lana, ibilbidea eta jarduera artistikoa, nabarmendu nahi dogulako euren ekarpena gure herriak gogo hori izan daian. Espiritu sortzaile, kritiko, edegia eta bizia. Holan, Lehendakariak azpimarratu dau artea ezinbestekoa izan da gure herria ezagunagoa izan daiten eta gure mugetatik harago be autortu deien: Artium be helburu horregaz jaio zan, eta Bilboko Arte Eder, Guggenheim edota Tabakaleragaz bat egiten dau horretan. Beste batzuekaz batera ‘think global, act local’ filosofiari eusten deutse.\nGure Artea sariak arte plastikoen eta ikusizkoen arloan Euskadin emoten diran garrantzitsuenak dira. Epaimahai batek erabagiten ditu urteroko saridunak; aurtengo epaimahaikideak honako honeek izan dira: Fernandol Golvano (presidentea), Beatriz Herráez, Gema Intxausti, Iñaki Gracenea eta Maite Martínez de Arenaza.\nArte plastiko eta ikusizkoen arloan agenteek egindako lana autortzeko saria\nXabier Arakistain Ecenarro Arakis saritua izan da Arte plastiko eta ikusizkoen arloan agenteek egindako lana autortzeko modalidadean. Erakusketa-komisario lez izan dauen ibilbidea azpimarratu nahi izan dau epaimahaiak, emakumezko eta gizonezko artistak bardintasunez tratau eta arte ofizialaren historiografiaren kanonak berraztertu ditualako. Epaimahaiak ondoko erakusketak aitatu ditu, besteren artean: Transexual Express Bilbaoarte (Bilbo, 1999); Transexual Express, Rosa Martínezegaz batera (Bartzelona, 2001); Kiss Kiss Bang Bang Arte Ederren Museoa (Bilbo, 2007); Guerrilla Girls (2013); Why Not Judy Chicago? (2015); edota Margaret Harrison. Sexu, klase eta indarkeriaren arteko harremanak (2017), Azkuna Zentroan (Bilbo).\nEpaimahaiak, bestalde, 2001 eta 2003 bitartean Arakistain Bilbaoarteko erakusketa-programearen arduraduna izan zala eta 2006tik 2011ra arte Vitoria-Gasteizko Montehermoso Kulturuneko zuzendaria nabarmendu dau: Montehermoson, kudeaketa-eredu feministea eban arte eta pentsamendu garaikideko kultur-gune barritzaile bat sustatu eban, emakumeen parekotasuna bermatuz programa guztietan.\nAzkenik, Xabier Arakistainek berbaldi ugari emon dituala azpimarratu dau epaimahaiak, honakoak lako kultura-aretoetan: Londresko Tate Modern, Royal College of Art eta UCL, Parisko EHESS, Vienako MAK, Berlingo 8. Bienala, New Yorkeko Brooklyn Museum eta New Museum, Boston College, Mexiko Uriko MUAC, Costa Ricako Unibersidadea, Txileko Santiagoko Arte Eder Museoa edo Madrilgo MNCARS, besteren artean.\nSorkuntza-lana autortzeko saria\nSaria Sahatsa Jauregi Azkaraterentzat izan da aurten, eskultureari eta artxiboari loturiko lana egiteagaitik eta herri-kulturearen forma ezbardinen analisi sakonean oinarritutako erreferentzia-aukera itzela osotu dauelako horretarako. Epaimahaiak, era berean, haren produkzino zabala nabarmendu dau: Baina etenbako alkarlaneko sareetan eragileak eta praktikak lotzen dituan Euskal Herriko artearen kartografia batean Jauregiren jarduera garrantzitsua bada be, artista lez produziduten dauena bere belaunaldiko nabarmenetakoen artean kokatzen da. Azken urteetan eregitako forma eta irudien katalogo zabalak —hainbat testuingurutan eta euskarritan erakutsia— berau inguratzen dauena modu berezi eta zehatzean erregistrautako bildumagile artetsua.\nEra berean, haren ikuspegi artistikoaren berezitasuna goraipatu dau epaimahaiak: Inguratzen gaituenari buruzko ezohiko begirada bat da berea. Bertan gustuaren konbentzinoak analizau eta herrikoitasuna eta kitsch aitatzen dituan iruditeria konplexu eta aberats bat eregiz.\nIbilbide artistikoa autortzeko saria\nIbilbide artistikoa autortzeko saria Miren Arenzana Letamendi artista bilbotarrak jaso dau aurten. Gure Artea sarietako epaimahaiak erabagian adierazo dauenez, Arenzanaren lana erreferentzia garrantzitsua da ondoko belaunaldientzat. Era berean, haren sorkuntzan genero ikuspegia txertatzeko egindako apustua nabarmendu dau: Hiru hamarkadatan lanean ibili ondoren, Miren Arenzana Letamendi eskultoreak bere obretan beste esparru eta diziplina batzuetako erreferentziak erabilten ditu, adibidez, diseinua eta arkitekturea. Laurogeita hamarreko hamarkadatik, haren produkzinoa industriako materialen (plastikoak, gomak, metakrilatoak...) eta eskulangintzako beste batzuen (bordatuak) inguruko ikerketea dakar da, baita eskulturearen praktika esanahi eta barrikuntza formaleko beste esparru batzuetara zabaltzen daben objektuak birzikleteagaitik be, nabarmendu dau.\nEpaimahaiak haren lanak azken urteetan bizi izan dauen bilakaerea azpimarratu du: Azken urteetan artistearen jarduerea gero eta hutsagoa bihurtu da, gu mobiduten eta bizi garen espazioa zehazteko, espazio hori galeriarena edo etxeko espazio batena izan kontuan hartu barik. Arkitektureagaz olgetan, argia eta kolorea modu askotan buztartzen dira bere azken proposamenetan.


Frankfurt eta Iruñearen arteko hegaldiak martxan daude gaurtik aurrera - euskalerria.eus\nEuskalerria Irratia 2017-11-06 08:25 Gizartea Nafarroa\nGaurtik aurrera eta astean lau egunez, Iruñetik zuzen-zuzenean Frankfurtera joateko aukera izanen da. Astelehetan, asteazkenetan, ostegunetan eta igandeetan izanen dira hegaldiak, 12:30ean, eta 14:40an iritsiko dira Frankfurtera; Alemaniako hiritik 09:45ean aterako dira abioiak eta 11:45ean ailegatuko dira Nafarroako hiriburura.\nAeroportu garrantzitsua da Frankfurtekoa, izan ere bertan eskala egin daiteke 300 norako baino gehiagotara iristeko, esaterako, Budapestera, Vienara, Moskura, Tokiora eta New Yorkera joateko.\nZerbitzua urtebeteko proba pilotua izanen da, Lufthansa konpainiaren eskutik.\nBillabesa ere martxan\nHegaldi berriekin bat, billabesa zerbitzua hobetu du Iruñerriko Mankomunitateak: tren geltokitik airoportura joanen den autobusa izanen da, hemendik aurrera. A billabesa izanen da, eta 06:00etatik 22:00etara osatuko du ibilbidea.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Lanbide Heziketa" genre_facet:"EIMAk onetsitako materialak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Lanbide Heziketa Generoa / Forma: EIMAk onetsitako materialak\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Pintzela – Gizapedia\nPintzela kirten bati loturiko ile sorta bat da, ilea margoz bustiz azalera batean marraztu eta koloreztatzeko erabiltzen dena. Hiru atal bereizten dira pintzelean: brotxa edo ile-sorta, animalien ilez egindakoa baina sintetikoa ere izan daitekeena, galanda, ile-sorta biltzeko erabiltzen den eraztuna eta kirtena, galandan txertatuta pintzela eskuz maneiatzeko erabiltzen dena. Pintzelak arte piktorikoaren, eta horren baitan margolanaren oinarrizko tresnak dira. Pintzel mota asko daude, margolanean landu nahi den teknika arabera erabili behar direnak, eta horien erabilera trebea funtsezkoa da edozein artistarentzat.\nMargolana azalera batean (mihise, zur edo horma gainean, besteak beste) koloreak eta formak margotuz, margo izeneko materialen bitartez, irudikapen grafiko bat osatzen duen artelana eta teknika artistikoa da.…\nMargoa azalera batean marraztu eta koloreztatzeko erabiltzen den gai fluidoa da, margotu beharreko azaleran margoaren geruza gutxi gorabehera meheak sortzeko baliatzen dena, gehienetan pintzel, brotxa baina baita ere…


Terapia kraneo-sakrala - Osatuz fisioterapia zentrua, Azpeitia\nZerbitzuak: TERAPIA KRANEO-SAKRALA\nTerapia kraneo-sakrala eskuen bidez egiten den metodo leun bat da, sistema kraneo-sakralari eragiten dioten arazoak ebaluatzeko eta tratatzeko erabiltzen dena. Sistema horrek burezurra eta bizkarrezurra, eta bien barruko gaiak hartzen ditu bere baitan; hots, garuna, ornomuina eta likido zefaleorrakideoa. Sistema horretako edozein disfuntziok nerbio-sistema zentralari eragin diezaioke.\nBuruko hezurrak, sakroa eta kokzixa dira erraz ukitzen diren sistema kraneo-sakraleko parteak, azken biak ipurtezurrean, bizkarrezurraren amaieran daudenak.\nTerapia kraneo-sakrala burezurraren eta sakroaren artean dagoen mugimenduan oinarritzen da, sinkronizatuta egon behar duena. Mugimendu hori, xumea izanagatik, gorputzaren edozein lekutan igarri eta sentitu daiteke.\nEbaluazioa faszia-sistemaren bitartez zabaltzen diren sistema kraneo-sakraleko taupadak nabarituta egiten da. Edozein fasziatan (organoak, giharrak eta nerbioak biltzen dituzten ehunak) murrizketaren bat badago, gorputzeko edozein atalen funtzionamendu egokian eragina izan dezake.\nEkimen terapeutikoa pazienteari mugimendu horren ohiko jarioa berreskuratzen laguntzean datza, eskuekin pixka bat sakatuz.


JENDETZA URDUÑAN | Zuialde Herri Informazioa\nJendetza Urduñan, Gazte Danbada jaialdian\nErnai gazte antolakundearen “lana eta filosofia plazaratzeko” asmoz antolatu dute, eta “gazte boterearen” isla izan nahi du Urduñak lau egunez.\nAskotariko jarduerak izango dira Gazte Danbadan; hala nola, kontzertuak, hitzaldiak eta ikastaroak. 13:00etan egingo dute harrera ekitaldia.\nMartxoaren 2an Lizarran (Nafarroa) egindako kongresuan aurkeztu zuten Ernai, Zukgua prozesu eratzailearen ondoren. Euskal Herri osoko 2.500 gazte inguruk parte hartu zuten eratze prozesuan. Gaurtik astelehenera, Ernairen “lana eta filosofia” islatu nahi duen jaialdi bat egingo dute Urduñan (Bizkaia). Hilabetetako lanaren ondoren, hamaika ekitaldi antolatu dituzte.\nEguraldia lagun, goizetik jende biltzen hasi da Urduñara. Motxilak eta bestelako trasteak soinean, kanpa dendak jartzeko tokia hartu dute gazteek.\n“Euskal Herrian dagoen gazte boterea irudikatu nahi dugu”, azaldu dio BERRIAri Ernaiko bozeramaile Gotzon Elizburuk. “Hau da, badagoela gazteria bat gazteok dauzkagun arazoei aurre egiteko prest, borrokatzeko prest, euskal estatu sozialista baten alde lan egiteko prest”. Nazioarteko ordezkari ugari ere gonbidatu dituzte: bai Europako beste herrialdeetakoak, baita Saharakoak, Kurdistangoak, Kolonbiakoak eta Palestinakoak ere.\nJoan den asteko ostegunean ekin zioten Urduñan guztia prest uzteko lanari. Muntatze lanak “erritmo politean” joan direla dio Elizburuk. “Gainera, ostiraletik aurrera, gazte mordoa arituko da lanean”, nabarmendu du.\nGauetan kontzertu ugari ere izango diren arren, “indar berezia” eman nahi izan diete eguneko ekitaldiei. 60tik gora ekitaldi izango dira hitzaldi, tailer, ikastaro eta abarren artean. Gaur, 13:00etan egingo duten harrera ekitaldiaren ostean, izango da zer aukeratu: 16:30ean hezkuntza erreformaren legeari buruzko hitzaldia, 17:00etan irrati tailerrak, Joxemi Zumalabe fundazioko kideen mahai ingurua… Larunbatean, esaterako, Nekane Juradok hitzaldia emango du sare sozialen eta herri mugimenduaren inguruan, eta hegemoniaz eta borroka ideologikoaz ere ariko dira Lapiko Kritikoa kolektibokoak. Euskal kantagintza berriari buruzko ikuskizuna ere eskainiko du Morauk. 20:00etan, berriz, jaialdiko ekitaldi nagusia egingo dute.\nAberri Eguna izaki, martxa eta ekitaldia egingo dituzte igandean, eta ezker abertzaleak hitzaldia emango du euskal estatua lortzeko bideez. Azkenik, astelehena Urduñako herritarrei eskerrak emateko baliatu nahi izan dute.


Super-heroia - Uribe kosta - Hiruka.eus\nJoxe Belmonte Fdz. de Larrinoa 2021-07-05 09:00\nTxikitan, super-heroia izan nahi nuen, hainbat umek bezala, baina beti izan nuen argi nire super-boterea ez zela hegaz egitea.\nNaturarekiko gaitasunik ez nuela jabetzean, lanbide arruntaz pentsatzen hasi nintzen. Ikastea gustatu bai, baina ez zitzaidan buruan ezer geratzen. Argi zegoen beste gauza batzuetarako egina nengoela.\nBotika-enpresa batera joan nintzen, produktuen saltzailea izateko. Hara non kabroi horiek ingelesa eta frantsesa eskatu zizkidaten; bat barik, hizkuntza bi.\nBeste batean saiatu nintzen, industria-makinarira emana, baina bulegoan lan egiteko. Ingelesik bai? Baietz esan nien, ingelesa baneukala. Hiru egun, Alemaniatik hiru dei, iraun nituen enpresan. Nik ingelesa eduki bai, baina oso gordeta, eta ez nuen topatzen; seguruenik alemaniar horrek, berdin. Ez genuen elkar ulertu. Baina hori guztia suertea izan zen, txikitako ametsetara itzuli nintzelako. Beharbada super-heroia ez, baina heroi kategoriara behintzat helduko nintzateke. Suhiltzailea izango nintzen.\nUf! Proba fisikoak oso gogorrak. Ezinik.\nFisikoki erdi prestatuta nengoenez, udaltzain. Oinarriak ikusi eta hara non kabroi hauek euskara eskatzen duten. Salatu egingo dut. Bazterkeria halakorik!


Inauteriak 2018 Usurbil - Inauteriak\nOrbeldi Usurbilgo dantza taldearen emanaldia herrian zehar.\n19:30 Kiroldegitik aterata kalejira.\n20:30 Mikel Laboa plazan azken saioa.\nInauteri festa – Euskal Herriko pertsonaia ospetsuak 12:00 Frontoitik abiatuta, Burrunbazale txarangarekin kalejira bazkalordura arte.\n12:00 Mikel Laboa plazatik abiatuta, kantu-jira.\n17:00 Udaletxetik, herriko txistulariak, erraldoiak eta buruhandiak.\n18:30 Frontoitik Burrunbazale txarangarekin kalejira.\n16:30 Bihurri ludotekan Inauterietako tailerrak.


"ETAk beste Xiberta bat antolatu behar luke"\nAterkiaren eszena ospetsua burutik pasa zaidanean, baratzean jo ta su dabilela esan dit. Orduan ulertu dut bere arrakasta. Ez duzula ulertzen? Ez al daukazu inguruan paseatzera aterki eta guzti ateratzen den baratzezalerik?\n2004an utzi zenuen EBBko buruzagitza. Ordutik hona zer sentimendu eragiten dizu politikak?\n104 urte bete zituen gizon harena gertatzen zait. Omenaldia egitera joan zitzaizkion agintari eta kazetariak, eta bere seme, biloba eta birbilobez inguratuta zegoela, zer moduz sentitzen zen galdetu ziotenean “oso bakarrik” erantzun omen zuen. Gertu-gertuan zeukan familiaz ohartarazi zutenean bizargina, apaiza, postaria eta botikaria aspaldi hil zitzaizkiola eman zuen arrapostu, eta honezkero ez zela bere denborakorik geratzen. Horixe pasatzen zait politikan. Lider aldaketa etengabeak daude, eta jende desberdina. Ez dut uste Iturgaitzetik Basagoitirako saltoan talentuz asko osatu direnik. Ez nuke esango Patxi Lopez Redondo Terreros baino azkarragoa denik. Pentsa, nire alderdian ere iritzi eta sentimenduetan oso eginda dagoen jendea dago, eta zaila izaten da horiekin denetan ados egotea.\nMin eman zizun zure ondorengoa zuk izendatu zenuena ez izatea?\nNik ez nuen inor izendatu, kontuz ibili nintzen. Nahi izatera manipulatu nezakeen afera nahi nuena atera zedin, baina horretarako estatutuen aurka egin beharra neukan, eta hori ez dut behin ere planteatu. Tamalez, beste uste eta interes bateko jendea agertu zen eta irabazi egin zuten. Ados egon ala ez, horren aurka ezin dut ezer egin, hala izan zen eta kito. Hori bai, denborak arrazoia eman didala uste dut.\nOrdutik hona EAJ barruan bi EAJ daudela esaten da...\nKorronte horiek lehen ere bazeuden. Nik Azkuna, Atutxa edo Ardanzaren korrontearekin bat egiten dudala uste duzu, ala? Alderdi batekoak gara, baina askotan kontrakoa dirudi. Nire garaian, ordea, bai nik bai EBBk oso iritzi garbiak genituen eta jende gehiena gure alde zegoen. Horretan datza lidergoak. Lider bat gidari bat da, eta alderdikide arrunten senarekin bat egitea ezinbestekoa du. Hori hala den bitartean, barne-korronteak bare-bare ibiltzen dira, harrotu gabe. Zergatik? Zure aurkako ezer saiatuz gero galduko luketelako, eta galtzea ez zaiolako inori komeni. Ez dago besterik.\nZeri esker mantentzen da hierarkia hori?\nKonpromisoari eta zure ideiekiko leialtasunari esker. Gerora liderrak izango ginen guztiak sator-bideetatik ibili ginen Frankismo garaian, ETAkoek baino eskandalu gutxiago eginez, baina hantxe. Gu ez ginen lehen lerrora anbizio pertsonalarengatik atera, herri hau zainetan generamalako baizik. Abertzale gehienon kasuan, gainera, sentimendu horiek azkeneraino eraman ditugula uste dut. Ez zen denen kasua izan ordea. Ikusi ditut buruzagi sozialistak anbizioak eta diruzaletasunak ustelduta, eta horrek ez dauka sozialismoarekin zerikusirik. Hori edozein alderditan gerta liteke, eta beldur naiz, jendea usteltzen hastean partiduak ere usteltzen joaten direlako.\nZer esan nahi duzu, helburu pertsonalak helburu kolektiboen gainetik jartzen dituen politikari asko dabilela?\nSekula baino gehiago. Alderdi abertzaleon helburua euskal estatu askea sortzea izan behar da. Hori sortzeko sakrifizio pertsonal asko egin behar da, eta horretan gabiltzanok usteltzen bagara ez dugu behin ere gure helbururik beteko. Autonomia lortu berritan gudari zahar batek hala esan zidan: “Gazta eder bat lortu dugu, baina saguz beteta dago. Ikusiko duzu, errekara bota beharko dugu”. Nik ez nuen ulertzen hainbeste kostatakoari hola eta hola muzin egitea, eta saguei tranpak jarriko genizkiela esan nion, baina berehala eman zidan sententzia: “Gazta daukagun bitartean sagua besterik ez dugu edukiko”. Hala da, saguak deitu gabe hurbiltzen dira gazta-usainera. Horretan datza politikaren funtsak, gazta errekara bota gabe saguak uxatzean.\nZuk sagua uxatu zutela pentsatu zenuen Josu Jon Imaz EBBko buru izatetik Petronor-eko buru izatera pasa zenean?\nOrain bere bidea jarraitu beharko du, baina bere garaian esan nuen bezala, Imazek ez zion batere onik egin gure gaztediari. Normala da jendeak salto horri errezeloz begiratzea. Imazek ez du sekula enpresario izaerarik izan. Kimikaria izan eta plastiko denda bat jarri zuen, jarri eta gutxira porrot egin zuena, eta orain bat-batean, Petronor-eko buru! Nondik nora? Zeren truke? Oso arriskutsua iruditzen zait gazteek politikan halako promozio bideak ikustea.\nSaguez ari garela, Ibarretxe alderdiak saldu du?\nEz dut esango alderdiak saldu duenik, baina alderdikide batzuek bere aurka egin dutela ukaezina da. Ez dut ulertzen nola bota litekeen hautagai bat kalera kanpaina egitera alderdi osoa bere atzetik egon gabe. Oso gogorra egiten zaizkit kanpainan entzun direnak eta zenbaitek Ibarretxeren aurka egin dituztenak. Meritu handia du Ibarretxek, etxeko zati batek ahultzen saiatu arren, hauteskundeak irabazi dituelako. Asko sufritu duela uste dut, baina emaitzek argi eta garbi erakusten dute uneotan Ibarretxe dela babes handiena duen euskal politikaria.\nBaina Ibarretxe ere belarriak makurtuta etorri zen Madrildik herri galdeketari ezezkoa eman ziotenean. Iritsiko da EAJk Espainiako Estatuari planto egingo dion eguna?\nGauzak doazen moduan bai. Esaterako, alderdien legea atera zutenean, garbi ikusi nuen “gaur hauek, bihar gu” zela estrategia, eta behin baino gehiagotan pasa zitzaidan burutik planto egitea. Lege hori ez zuten asmatu terrorismoagatik edo segurtasunarengatik, Lizarra-Garaziren ostean, Eusko Legebiltzarrean Ezker Abertzaleak Ibarretxeri botoa ematen ziolako baizik. Ikusten zuten, abertzaleak elkar hartuz gero, autodeterminazio eskubidea laster etorriko zela, eta horri aurre egiteko ejertzitoa baizik ez daukatenez ba... Europara begiratzen baduzu, Baltikotik Kosovoraino, begira zenbat estatu berri sortu diren gu baino herri entitate gutxiagorekin. Nik garbi daukat gure unea iritsi dela, eta geratzen zaizkigun transferentzia apurrak negoziatzen ibiltzea baino urrats kualitatibo bat eman behar dela euskal estatua sortzeko bidean. Beste gauza bat da, oraindik batzuek pentsatzea unea ez dela iritsi, edo ez zaiela komeni unea iristerik, edo oraingo egoeran oso eroso daudela... Gure madarikazioa da ez garela ados jartzen, eta etxekoak kanpokoak baino gehiago gorrotatzen ditugula. Nik ez nuke nahi nire alderdia pistolekin ibiltzea, baina zergatik ez onartu pistolekin dabilena ere abertzalea dela? Nik oso garbi daukat, ez nago ETArekin, baina besteekin ere ez.\nOro har, klase politikoak geroz eta kontsiderazio gutxiagorekin hitz egiten du ETAz, baina konponbidearen parte izan beharko du, ezta?\nPolitikoki zuzenak gain hartu digu, eta ematen du inor ez dela atrebitzen ETArekin hitz egin behar dela esatera. Nik ahal izan dudan guztietan hitz egin dut eurekin. Ez hitz egitea azkenaren hurrena da. Baina demokrazia barru-barruraino ustelduta daukagu, eta horri aurre egin behar zaio. Ezin da onartu Ibarretxe auzipetuta egotea Ezker Abertzalearekin hitz egiteagatik, ezin da onartu Ezker Abertzalea hauteskundeetara ez aurkeztu ahal izatea, ezin zaie utzi legeak euren komenientziara moldatzen. Herri batek politikoki aske bizitzeko kontzientzia eta nahia garatzen duenean, bere aurkariek ez daukate zereginik, goiz ala berandu lortuko du. Hori da Madrilen ulertzen ez dutena, hori eta ETAren aurkako borroka galduta daukatela. Berrogei urte dira barne ministroek ETAren amaiera data iragartzen digutela, baina hor daude. Noiz ulertuko dute herri honekin duten arazoa konpontzeko beste bide batzuk landu behar dituztela? Sozialistak PPren eskuetatik askatzen direnean? Guk ezin dugu horren zain egon.\nEsatea da errazena...\nEz dut uste aipatzen den polo soberanista denik bidea. Pistolak tartean dauden artean, ez da polo soberanista izango, zulo soberanista baizik. Hori hala, eta ETA suntsitzea ia ezinezkoa dela jakinik, ETAk beste Xiberta bat antolatu beharko lukeela uste dut, euskal alderdi guztiak deitu, armak uzteko prest dagoela esan, eta aurrera begirako estrategia denon artean diseinatzeko ETA beste agente politiko bat gehiago bihurtu. Ez dadila sartu Espainiako Estatuarekin negoziatzera, boterearentzat nahi duena egiteko alibi bat den bitartean, konponbiderik ez dute topatuko-eta. Garbi dago bakoitzak bere txiringitoari begiratzen diola, baina ez dezagun ahaztu EAEn gehiengo abertzalea daukagula, eta Nafarroan eta Iparraldean ere tendentzia abertzalea goraka ari dela. Erabili dezagun indar hori behingoz. Suzia piztuta dago, eta aurretik bidea daukagun arren, ez gaude desesperatuta. Hasi gaitezen bidea egiten leku erosoenetan, eta ikusiko dugu nola iristen garen leku malkartsuenetara. Dena kolpetik egin nahi izatea ez da utopia, tontakeria baizik.\nGizarteak politikan eta politikariengan geroz eta konfiantza eta interes gutxiago dauka, ordea.\nPolitika zikintzen ari da, eta hitz gehiegi eta pragmatismo gutxiegirekin jardunez gero normala da jendea aspertzea. Baina irtenbidea izan daitekeenaren hasiera sumatzen hasten bada, berehala bilakatuko da asperdura ilusio. Politika beti da sakrifizioa, zeurekoikeria bazter utziz, kolektiboaren alde egitea, eta gaur egun, jendeak ondo bizi nahi du. Oraintsu arte, ikasketak bukatu orduko Audia eta pisua erostea eskubide bihurtu zirela ematen zuen, ez zuen inork inor jasaten, denak anbizio eta standing-arekin itsututa, oso bizimodu edonistan geunden. Baina horrek guztiak porrot egin du, goitik hasita beheraino, eta batek daki zer ekarriko duen oraingo krisiak. Desesperazioak gauza asko eragiten ditu, eta jendeak ikusten badu etxean ogia falta dela, denetik pasa liteke. Ez ahaztu Frantziako iraultzaren gibelean gosetea eta egonezina zeudela. Ez dakit krisi honekin zer gertatuko den, baina garbi dut krisiak eta egonezinak ez direla beti txarrak izaten aurrerapenak lortzeko, ezta gurean ere.\nZu bezalako jendeak rol garrantzitsu bat izan dezake balizko konponbide horretan?\nErretiratutakook esperientzia daukagun heinean baietz uste dut. Baina ez nuke ez dagokidan tokian sartu nahi, horregatik ez diot aholkurik ematen eskatzen ez dizkidanari. Behar nauenak badaki non nagoen. Bitartean piper eta tomate mordoa landatu dut, denda bat zabaltzeko beste, eta oso gustura bizi naiz. Gauza askorekin ez nago ados, baina edadearen ajea izango da, ez baitut sekula ikusi enpresa semearen esku utzi duen aitarik semearen kudeaketarekin erabat gustura dagoenik. Gure esperientzia eta sentimendua besteen praxisean ikusi nahi baditugu oker goaz. Baina abertzale bezala ez nago batere pesimista. Abertzaletasunaren birusa herri honen zainetan sartuta dago, eta hemendik ez bada handik, gaur ez bada bihar, atera egingo da. Horretan ez daukat dudarik.\nAlderdiko etorkizuneko liderra\n“Nik badaukat bat baina zergatik esan. Tira, luma batzuk galdu ditu, baina oraindik kukurruku egiten duen bakarra da, eta kukurruku ez bada kikiriki!”.\n“Une puntual batean egon liteke zuzendaritza erregionalista bat baina alderdi hau bere gorputzaren osotasunean erregionalista bihurtzea ezinezkoa da. Begira nola bukatu duen Imazek. Bide batez, alderdian bere posturen aldeko norbait balego, aldez aurretik jakin dezala ez lukeela askorik iraungo”.\n“Ez zait gustatzen hitzak biguntzea. Zergatik esaten zaio erabakitzeko eskubidea autodeterminazioari? Zer da soberanista izatea? Independentista zara ala ez!”.\n“Urtetan egin dugu oposizioa. Pentsa, Madrilen Aznarrekin paktatzera ere heldu ginen, eta nik horrekin ez daukat antzik ezta bibotean ere. Guk herri hau sendotzeko beharra ikusten genuen, eta horretarako, ahal beste ahalmen eta konpetentzia behar genituen. Horiek nola lortzen dira, tiroka ala negoziatuz?”.\n1932ko abuztuaren 24an sortu zen Azkoitian (Gipuzkoa). Zuzenbidean eta filosofia eta letretan lizentziatua, 1977tik 1979ra Espainiako kongresuan legebiltzarkide izan zen, 1980tik 2004ra EAJko lehendakaria izan zelarik. Erretiratuta dago, egun.


Towards a standardised methodology ...\nby Rebeca Sellés\nLa Prima Catering - Simple Elegance\n

Ni nire oporretan oso ondo pasatu dut , eskolatik kanpo nengoenean dibertzioa hasi zen. Lau ataletan kontatuko ditut: AMPUERO, NOJA, SALOU ETA ETXEAN LAGUNEKIN.

aitorrren oporrak\n

Ampuero lehenengo ipini dut izan zelako hobetu pasatu nuen lekuan. Ampueron bi aste pasatu nituen nire guraso eta nire bi anaiekin. Egun guztia hondartzan edo barraskiloak hartzen pasatzen nituen eta lagunekin kanalean. Oso guztura pasatu nuen.

AMPUERO\n

Nojan oso ondo pasatu nuen baina ez neukan iha lagunik nire lehengo kanpiña izan zelako han. Egun guztian kanpiñan jolasten edo hondartzan pasatu nuen

noja\n

Saloura urtero joaten naiz eta oso aspertuta egon naiz. Beti joaten naiz nire amamari bisita bat egitera eta 2 aste han pasatzen dugu. Han beti berdina egiten dugu arrantza eta hondartzara joaten gara baina ez daukadanez lagunak azpertzen naiz.

salou\n

Etxean ia denbora guztia pasatu dut eta oso ondo pasatu dut lagunekin.Denbora guztian igerilekuan pasatu dut edo polideportiboan nire bi lagun onerekin adrian eta unarekin.Oso ondo pasatu dut gainera uha egun guztietan adrianen etxean lo egiten geratu naiz.

etxean lagunekin\n

Nire oporretan oso ondo pasatu dut , lehenengoz ZAMORAN egon naiz gero MADRILEN eta askenik SANTURTZIN.

3 ataletan azalduko dut.

alexen oporrak\n

Zamoran oso ondo pasatu dut herrian festak zirelako.

Lago batean egon naiz, festetan, igerilekuan eta zezenetan egon naiz.

Zezenetan ia arrapatzen naute.

zamora\n

Madrilen Warnerean egon naiz eta oso ondo pasatu dut.

Nire anaia ni baino hobeto pasatu du baina ni gauza gustietan egon naiz.

Warneretik itzuli eta gero nire gurasoak leku batera eraman gaituzte eta han txakur bat erosi dugu.

madrid\n

Santurtzin pixka bat azpertu naiz baina azkenean ondo pasatu dut nire taldearekin eta geihago egon naiz Zierbenan etxean baino.

santurtzi\nZER EGIN OPORRETAN? LAGUNEKIN ATERA LEKUA BERRIAK BIZITATU LAGUN BERRIAK EGIN\nAlex & Aitorren lana politenak\n

Espero dugu zuen gustukoa izatea.G

By: ALEX & AITOR E

Maite zaituztegu G

\nTowards a standardised methodology for measuring the burden of disability due...\nQr codes to support learning christine


Ekitaldietarako, ezteietarako jatetxeak | Aranzazu Hoteles\nInicio › Jatetxeak\nGastronomia EAEren erakargarritasunetako bat denez, Aránzazu Hoteles taldeak garrantzi handiena ematen dio, lehengaiak zein plateren prestaketa goi-kalitatekoak izateko.\nHar ezazu ezusteko eder bat gure chefen berrikuntzekin, eta gozatu ahal bezain beste errezeta tradizionalekin.\nCarlton eta San Sebastián hoteletako jatetxeen bidez, euskal gastronomiaren mundu zoragarrian sartzera gonbidatzen zaitugu.\nGozatu gure sukaldaritzako sorkuntza arrakastatsuenen karta zabal batez eta produktu onenen kalitateaz.\nHorrez gain, Haroko Los Agustinos Hoteleko Las Duelas jatetxean errioxar sukaldaritzako gure plater tradizionalak Errioxako ardoen aukeraketa onenarekin dastatzera gonbidatzen zaitugu.\nHasieran Begoñako Basilikaren ondoan zegoenean gertatzen zen bezala, goi-mailako euskal gastronomiaren tenplu honek bere tradizioari eutsi dio, bere espezialitate finenekin giro apartean, klasikotasuna eta dotoretasuna bateratzen dituen dekorazioarekin.\nHondartzaren ondoan dagoen San Sebastián Hoteleko ONDARRETA jatetxe-kafetegiaren dekorazio berriak argitasun naturala jasotzen du giro atsegina sortzeko, bertan ahorik finenak ere gogobeteko dituzten plater tradizionalez eta gure aukeraketaz gozatzeko.\nDastatu Errioxako sukaldaritzan oinarritutako plateren aukeraketa zabal bat, nola ez Haroko Los Agustinos Hotelaren upeltegi bikaineko edozein Errioxako ardorekin batera.\nGozatu bertako produktuen zapore gozoez, eta aldi berean, hoteleko klaustroko giro atseginaz.\n© Aranzazu Hotelak 2015


Idazle izateko... | El Correo\nJON KORTAZAR Jueves, 25 enero 2018, 23:06\nBeste arteetan gertatzen den bezala, ez dago fakultaterik idazle izaten ikasteko. Horretan, Erromantizismoak agindu zuen. Nola hitzaren artea jainkotiarra zen, eta nola literatura dibinitatearen ahotsa bihurtu zen munduan, nolatan irakatsi aukeraturikoentzako zen artea? Literatura erlijioaren pareko bihurturik, nolatan irakatsi inspirazioak, edo lehenago esaten zen bezala, Goi arnasak ematen zuena? Idazketa kontuez aritzen diren Letren Fakultateek ez dituzte idazleak hazten, filologo, kritiko, literaturaren historiagile edo hizkuntzalariak baino.\nMila aldiz errepikatu denez, teoria hori literatura egitea norberaren lanaren fruitu bihurtu da. Ez zen horrela gertatu beste arteekin: nonahi dira dantza, marrazkia, pintura, musika, komikia eta diseinua egiten ikasteko eskolak, eta fakultateak. Gurean bertso eskolek ere arrakasta handia izan dute. Kazetaritza Fakultateak ez aipatze arren.\nIdazle izatearen kutsu erlijiosoa gain behera etorri den heinean sortu dira Sortze Idazketaren eskolak. Eta horren harira argitaratu dira idazlea izaten irakasten duten esku liburuak. Horrelako bat da gaur aipatu nahi dudan liburu bitxia, bitxien artean bitxirik badago… Silvia Adela Kohan da egilea eta 'Los 65 errores más frecuentes del escritor' du izenburua.\nZer dela eta 65 akats eta ez gehiago? Auskalo. Zeren badakigu, egileak diosku, askoz gehiago direla eta zenbaki magiko horretan utzi dituela bere bizitza profesionalean maiz aurkitu dituenak direlako. Bere curriculumari erreparatuz gero, berehala konturatuko gara idazleen auto laguntzarako liburu asko argitaratu dituela.\nIrudiko luke idazketarako errezeta bilduma dela hau. Baina ez da guztiz horrela. Liburuak sentipen kontraesankor bi sortu dizkit, alde batetik ezinarena, eta bestetik irriarena. Eta azalduko ditut.\nNorberaren hutsak aztertzeko orduan, eta zehazki ordenaturik (kasu larriak, konponketak, zure lana egiteko ordua) dauden kapituluen bukaeretan hainbat idazle entzutetsuek akatsa nola konpondu duten azaldu du Silvia Adela Kohanek, eta noski!, ni bezain kaskar ari den bati azaltzen bazaio García Márquezek, edo Borgesek, edo (maila hain altu ez jartze arren) Bernard Malamudek bukaerak nola asmatu dituzten, edo erakusten bazaio ikuspuntua nola erabili duen Carverrek, edo irakasten badiote matizazioa nola ageri den Rulforen lanetan, bada, kaskarrari beldurra sartzen zaio, jakin badakielako ezinezkoa izango zaiola Txekhov izatea, eta tramak hark bezain ongi jostea. Liburuaren azalak ere, zenbait kanposantu zaharretan jartzen zen esaldiaren antzera, abisua eman du: «Maisu lana lortzeko ez baduzu idazten, alferrik zabiltza». Larregi idazle jaioberrirako!\nIrria ere ez dago urrun. Hartu akats bat, demagun 10.a: «XIX. mendeko narratzailea erabili»; edo 19.a: «Harmoniarik gabe ez dago egitura zuzenik»; edo espazioa kontuan hartu duen 36.a: «Historiaren espazioa ez da ongi ageri» eta zehaztapenak eman ditu egileak: «Tokia ez da ongi aukeratu, pertsonaia ez da denbora jakin batean kronologikoki ageri», «Tokia eta pertsonaiaren jarrerak ez dira ongi lotu», edo urrun joan gabe, 43.a: «Tramarentzako esanguratsuak ez diren objektuak aipatu», eta jokoa, pixka bat maltzurra izanez gero, zera da: ea asmatzen dugun zein euskal idazlek egin duen akats hori. Noski, hobe bizirik ez direnekin aritzea joko horretan, bestela zeharo arriskutsua bihur daiteke jokalariarentzat.\nImajinazioa luzea da eta liburu honek horretarako eta gehiagorako ematen du bere orrialdeetan zehar.\nErresistentzia 'Small Size Days' ekitaldia Gasteizen martxan da


Bestalde, denboraldi honetan Rodrigo Ely jokalaria fitxatzeko asmoa duela esan du Alavesek, eta Gaizka Toquero taldean jarraitzeko aukera duela gaineratu du.\nRuben Duarte jokalariaren aurkezpena. Argazkia: Deportivo Alaves (Twitter)\nAlavesek eta Baskoniak ekipazio berriak aurkeztu dituzte\nDeportivo Alavesek Ruben Duarte jokalariaren aurkezpena egin du astelehen honetan. Espanyol taldean aritu zen aurreko denboraldian, baina ez zuen nahi adina minutu jokatzeko aukerarik izan. Gauzak horrela, “Alavesek ilusioa berreskuratzeko aukera” eman diola nabarmendu du Duartek.\nGoizean hedabideen aurrean egindako ekitaldi batean Sergio Fernandez kirol-zuzendariarekin agertu da Duarte. Bertan, eskerrak eman dizkio talde gasteiztarrari, eta emandako aukeraz gain, hasieratik harengatik egindako apustua nabarmendu du.\n“Sergio Fernandezekin bilera egin nuenean oso argi izan nuen. Talde historiko honen baloreak gustatu zitzaizkidan eta ez nuen erabakia bi aldiz pentsatu behar izan”, azaldu du jokalariak. Hala, defentsa erdian edota hegalean jokatzeko aukera izango du babazorroen taldean.\nHalaber, denboraldi-aurrea prestatzen hasteko gaur egin duten lehen entrenamenduan taldekideekin “oso babestuta” egon dela nabarmendu du. Horrenbestez, “oso pozik” agertu da “Gasteizen hasitako etapa berriarekin”.\n“Hartutako konpromisoa betetzen duen jokalari apala naiz. Gauza oso positiboak entzun ditut Alavesen jarraitzaileen eta hiriaren inguruan. Ahalegin handia egingo dut taldearekin”, azpimarratu du Duartek aurkezpen ekitaldian.\nIldo horretatik, talde gasteiztarren aurreko denboraldia “bikaina” izan zela ziurtatu du, eta “oso ondo sailkatuta” egoteaz gain “Kopako finalean munduko talde onenetako bati aurre” egin ziola gaineratu du kazetarien aurrean.\nAlavesek ez dio ateak itxi Toquerori\nBeste alde batetik, denboraldi honetan Rodrigo Ely jokalaria fitxatzeko asmoa duela esan du Alavesek, eta Gaizka Toquero taldean jarraitzeko aukera duela gaineratu du. Hala, Toquerok zer erabaki hartzen duen aztertu behar duela azaldu du talde gasteiztarrak.\nRuben Duarte jokalari berriaren aurkezpen ekitaldian, Rodrigo Ely defentsa fitxatzeko negoziazioetan daudela jakinarazi du Sergio Fernandez kirol-zuzendariak.\nAlabaina, “beste talde bateko jokalaria” dela azpimarratu du Fernandezek, eta gasteiztarrek ezin dutela hura fitxatzeko ezer egin gaineratu du. Gauzak horrela, bere egungo talde italiarrarekin harremanak etetea erabaki dezan espero dute babazorroek.\nBestalde, “Alaves Gaizka Toqueroren etxea” dela ziurtatu du kirol-zuzendariak. Ildo horretatik, hurrengo denboraldian bertan jarraitzea espero dutela esan du Fernandezek, eta hala izan dadin proposamen bat egin diola aurreratu du.


Zergak - navarra.es\nZenbait zerga aldatu eta beste tributu-neurri batzuk hartzeari buruzko abenduaren 28ko 23/2015 Foru Legea onetsi ondotik, ohiko etxebizitzan inbertsioa egiteagatik izandako kenkaria asko aldatu da, 2016ko urtarrilaren 1etik Aurrera:\n- Kenkarirako eskubidea soilik izanen da salmenta prezio mugatuko etxebizitza babestu bat erosten bada eta eroslearen errentak ezarritako mugetatik behera badaude.\n- Subjektu pasiboak Foru Legeak ezartzen duen errenta mugapena betetzen duela zehazteko zenbateko batzuk ezarri dira, subjektu pasiboaren egoera pertsonala eta familiarra aintzat hartuz.\nHorrela, kenkari hau aplikatzeko eskubidea izanen du epai bidez erabakitako osabidezko pentsioaren zenbatekoan zerga-oinarria (alde orokorra eta alde berezia) gutxitua duen subjektu pasiboak, zerga oinarri hori denean:\na) 24.000 eurotik beherakoa, oro har.\nb) 27.000 eurotik beherakoa, seme edo alaba bat edo bi seme-alaba dituzten subjektu pasiboentzat, horiek kenkaria egiteko eskubidea ematen badute.\nc) 30.000 eurotik beherakoa, familia ugarien kasuan. Zenbateko horiei 3.000 euro gehituko zaizkie ehuneko 33tik gorako eta ehuneko 65etik beherako desgaitasuna duen subjektu pasibo bakoitzeko, edo 7.000 euro, desgaitasuna ehuneko 65ekoa edo handiagoa denean. Atal honetan aipatzen diren zenbatekoak 1.500 eurokoak edo 3.500 eurokoak izanen dira, hurrenez hurren, desgaitasuna duen ondorengo bakoitzeko, kenkaria egiteko eskubidea ematen badute.\n- Kenkarien ehunekoak horrela mantentzen dira: %15 (orokorra), %18 (bi seme-alaba edo gehiago dituzten familia unitateendako) edo %30 (familia ugariendako). Kenkarien oinarriaren mugak ere mantentzen dira: urteko 7.000 euro banakako aitorpenean eta urteko 15.000 euro baterako aitorpenean.\n- Muga, guztira: aipatutako kenkariei dagozkien oinarrien zenbateko osoa ezin da izan 120.000 euro baino handiagoa subjektu pasiboaren zergaldi guztietarako (zerga batera ordaintzen duten familia unitateen kasuan, 240.000 eurokoa izanen da muga hori ).\n- Ohiko etxebizitza zaharberritzeagatiko kenkaria desagertu da, zeinahi delarik ere etxebizitza mota.\n- Nolanahi ere, desgaitasun arrazoiak direla eta etxebizitza edo eraikin bateko elementu komunak egokitzeagatik kenkaria kasu guztietan mantentzen da, etxebizitza babestu zein libreetan, subjektu pasiboaren errentak aurrez aipatu diren mugetatik beherakoak badira.\n- Etxebizitza 2013ko urtarrilaren 1a baino lehenago eskuratu edo zaharberritu duten subjektu pasiboek kenkari eskubidea mantenduko dute 2012ko abenduaren 31ko datarekin ezarritako baldintzetan (hots, zeinahi delarik ere beren errenten zenbatekoa) salbu eta kenkariaren gehienezko oinarriari dagokionez, 7.000 eurokoa izanen baita banakako aitorpenean eta 15.000 eurokoa baterakoan.\n- Etxebizitza 2013, 2014 edo 2015ean eskuratu edo zaharberritu zuten subjektu pasiboek kenkari eskubidea mantenduko dute 2015eko abenduaren 31ko datarekin ezarritako baldintzetan (hots, errenta mugaren arabera), nahiz eta errentak eta zenbatekoak zehazteko modua 2016ko urtarrilaren 1etik aurrera aplikatzen den araudian ezarritakoak izanen diren.\nEra berean, Abenduaren 28ko 23/2015 Foru Legea onetsi ondotik, etxebizitza-kontuetara egindako ekarpenen araubidea aldatu da:\nEtxebizitza-kontuaren ekarpenagatik kenkaria desagertu da. Nolanahi den ere, 2013ko urtarrilaren 1a baino lehenago edo data horren eta 2015eko abenduaren 31 artean etxebizitza kontuetan ekarpenak egiteagatik kenkaria aplikatu duen subjektu pasiboak ez du galduko praktikaturiko kenkariekiko eskubidea, betiere 2012ko abenduaren 31n indarrean zeuden baldintza eta eskakizunak (hots, zeinahi delarik ere errenten zenbatekoa) edo 2015eko abenduaren 31n zeudenak betetzen badira, hurrenez hurren (hots, urteko 20.000 euroko errenta muga, 22.000 banakako aitorpena aurkezten duten familia ugarien kasuan eta 40.000 euro baterako zerga-ordainketa hautatzen duten subjektu pasiboetarako. Horrez gain, familia ugariak badira, 44.000 euro izanen dira).\n2016 baino lehenago etxebizitza-kontuetara egindako ekarpenen kenkariak ez galtzeko, dirua ohiko etxebizitzaren lehen erosketara edo zaharberritzera bideratzeko baldintza bete behar da, 10 urteko epean. Nolanahi ere, ez da beharrezkoa eskuratuko duen etxebizitza babestua izatea.


"Eskolara itzultzeak" 400 euro inguru balioko die gurasoei, FACUA-ren arabera | Consumer\n“Eskolara itzultzeak” 400 euro inguru balioko die gurasoei, FACUA-ren arabera\n2003-2004 ikasturtean, batez beste, 400 euro ordaindu beharko dituzte Espainiako gurasoek, Ekintza Kontsumitzaile Elkarteak egindako azterketa baten arabera. Liburuen prezioak, eskolako materiala, soineko arropa, uniformeak, eskola garraioa eta jantokia 263,89 eta 559,69 euro bitartekoak izango dira.\nZehazki, testuliburuek batez beste 15,75 euro balioko dute hurrengo ikasturtean Haur Hezkuntzako ikasleentzat; 86,30 euro Lehen Hezkuntzakoentzat eta 128,10 Bigarren Hezkuntzakoentzat. Liburuen prezioen oszilazioak 12,40 eta 19,10 euro bitartekoak dira batez beste Haur Hezkuntzakoentzat; 58,40 eta 114,20 euro Lehen Hezkuntzakoentzat, eta, batez beste, 83,80 eta 172,40 euro Derrigorrezko Bigarren Hezkuntzakoentzat (DBH).\nGainera, ikasmateriala, hau da, koadernoak, erregelak eta marrazketa-materiala, 11,10 eurotik 38,60 eurora doan gastua izango da. Askozaz ere handiagoak dira motxilen prezioetan, 4,10 eta 45,20 euro artean, eta gimnasiako arropetan, 7,20 eta 98,40 euro artean.\nHaurrek eskolara joateko garraiobideren bat hartu behar badute, gurasoek 392,50 euro ordaindu beharko dituzte, eta jangelak, batez beste, 770 euro.\nGurasoek ere, batez beste, 146,35 euro gastatu beharko dituzte seme-alabak uniformea den ikastetxeetan joaten badira. Hala, FACUaren txostenak adierazten duenez, “babi”ak 19,70 eta 30,40 euro artean balio du, gona eta galtzak 26,30 eta 47,70 euro artean dabiltza; blusa, berriz, 13,60 eta 41 euro artean kostatzen da, eta galtzerdiak eta oinetakoak 2,20 eta 7,10 euro artean dabiltza, hurrenez hurren.\nFederazioak kalkulatzen du, adibidez, Lehen Hezkuntzako ikasle baten gurasoek batez beste 163,75 euro ordainduko dituztela (testuliburuak, motxila eta eskola-materiala), hau da, batez beste, 163,55 euro, eskolaurreko ikasleentzat baino 70,55 euro gehiago eta Bigarren Hezkuntzakoek baino 41,80 euro gutxiago.\nDirua aurrezteko, FUACAk gurasoei ohartarazten die marka oso publizitarioa duen markako produktu batek beste izen bat baino hamalau aldiz garestiago izan dezakeela, eta kalitate aldetik ez dagoela alderik; beraz, hainbat establezimendutan prezioak konparatzea komeni da.\nLiburuei dagokienez, gomendatzen du dendetan erostea gehienezko deskontuak aplikatzen diren dendetan, baina gehitzen du horietan ez dela beti egongo eskolako materiala, motxilak, arropa edo oinetakoak prezio onenean.\nAzkenik, FACUak gogorarazi du ikastetxeek ezin dutela behartu testuliburuak, ikasmaterialak eta eskolako uniformea erostera ezein establezimendutan.


Nola aldatuko du bere bizitza datuak babesteko arau berriak? | Consumer\nEnpresa, herritar, administrazio eta online plataformak behartuta daude gaurtik aurrera datu pertsonalen pribatutasuna babestera\narabera: Ostirala, 2018ko maiatzaren 25a\nGaldetu al zaizu inoiz Facebook zer dakizun edo nagusiak zer informazio pertsonal duen? Informazio hori biltzea errazagoa izango da gaurtik aurrera Europar Batasunean, Datuak Babesteko Erregelamendu Orokorra (RGPD) indarrean sartzen denean. Artikulu honetan araudi berriak herritarrei, administrazio publikoei, enpresei eta online plataformei nola eragingo dien aztertzen da.\nAraudiak, hala nola, enpresak, plataforma digitalak, adibidez, Facebook eta administrazioak, argi eta garbi azaldu behar die herritarrei nola erabili behar dituzten beren datu pertsonalak eta zenbat denboran.\nMaiatzaren 25ean, araudi berri batek aldatu egiten ditu Europako herritar guztien datuak babesteko arauak. Arauak adierazten du guztion eskubidea dela gure datu pertsonalak nork gordetzen dituen jakitea (enpresak, online plataformak edo administrazioak) eta horiek nola erabiltzen diren. Baina oraindik gehiago daude: gaurtik aurrera, herritar guztiek eskubidea dute beren datu pertsonalak hirugarrenei ezabatzeko eskatzeko.\nDatuak Babesteko Erregelamendu Orokorrak (RGPD) estatu kide guztiei eragiten die. Eta horrek esan nahi du sektore publikoak ez duela bakarrik aurretik lan egiten. Konpainiek ere (bai on line bai offline) aldaketak egin behar dituzte bezeroen eta erabiltzaileen datuen kudeaketan, arauaren eskakizunak betetzeko. Hori ez egitea garesti gerta daiteke, isunak gogortu egiten baitira: 20 milioi euro artekoak izango dira, edo fakturazio globaleko bolumenaren %4, orain arte muga 600.000 euro izango baita.\nDatu pertsonalak babestuagoak\nEuropako araudi berriak (European General Data Protection Regulation (GDPR) ere esaten zaio) herritarren informaziorako eskubidea, datu pertsonalak eskuratzeko eskubidea eta ahanztura (pertsona batek Internetetik informazio pertsonal zaharkitua edo garrantzirik gabea ezabatzeko duen gaitasuna) indartzen ditu. Datuen eramangarritasunerako eskubidea ere badakar, eta horrek erraztu egiten die herritarrei beren datuak enpresa batetik bestera mugitzea.\nDatuak lapurtuz gero, araua ere babesten du arauak, eta, datu pertsonalen ebasketa baten ondorioz, bezeroa jakinaren gainean jartzen du 72 orduko epean. “Gizarte-sareak, bitartekoak, enpresak eta datuak babesteko erregelamenduak eragindako beste erakunde batzuek bermatu behar digute ez dela datu pertsonalik eskuratu behar, ez eta banakako erabiltzaile bat identifikatzeko daturik ere”, adierazi du Marcos Blancok, ESIC negozio-eskolako Ekonomia Digitalaren Institutuko Marketin Digitaleko irakasleak.\nAraudiak eskatzen die enpresei, plataforma digitalei, adibidez, Facebook eta administrazioei, herritarrek beren datu pertsonalak nola erabili behar dituzten argi eta garbi azaltzeko eta zenbat denbora behar duten azaltzeko. Konpainiek ere ezin izango dituzte aurreko legeriaren zirrikituak aprobetxatu, esate baterako, zure datu pertsonalak erabili ahal izateko hirugarrenei buruzko informazio komertziala bidaltzeko; izan ere, orain baimen esplizitua beharko dute.\nAdministrazioak ere datuak babesteko araudi berriaren mende daude gaurtik aurrera. Datuak Babesteko Espainiako Agentziak gida bat argitaratu du udalentzat eta diputazio probintzialentzat, egokitzen laguntzeko, tokiko erakundeek herritarren datu asko kudeatu eta biltegiratzen baitituzte. Udalek informazio pertsonala jasotzen dute udal-erroldaren bidez, baina datu pertsonalak kudeatzen dituzte, hala nola zergen kudeaketa eta dokumentuen erregistroa.\nEta zer gertatzen da enpresekin?\nAdministrazioak ez du nahitaez bete behar datuak babesteko araudia. Enpresa pribatuek ere egokitu eta bermatu behar dute bezeroen eta erabiltzaileen intimitaterako eskubidea. Europako Batzordeak datuak babesteko arau berrietara egokitzeko jarraibideak argitaratu ditu. Gainera, herritarrei, konpainiei eta enpresa txiki eta ertainei (ETE) zuzendutako online tresna berri bat sortu du.\nEnpresek ezin izango dituzte beren datu pertsonalak erabili hirugarrenei buruzko informazio komertziala bidaltzeko; izan ere, orain beren oniritzia beharko dute.\nKonpainiek biltzen dituzten datu pertsonalen erregistroa egin beharko dute, bai eta haiek egiten duten erabileraren erregistroa ere, eta interesdunei emango dizkiete, eskatuz gero. Erakundeek, gainera, segurtasun-neurri teknikoak hartu behar dituzte babesteko eta herritarrei nola erabiltzen dituzten jakinarazteko. Datu pertsonalen banku handiak pilatzen dituzten enpresek datuak babesteko ordezkari bat kontratatu behar dute zeregin horietarako. Arau horiek nahitaezkoak dira Europako Batasunean lan egiten duten konpainia guztientzat, nahiz eta egoitza beste herrialde batzuetan egon.\nEnpresei laguntzeko asmoz, Datuak Babesteko Espainiako Agentziak aukera ematen du Online RGPD izeneko tresna bat sortzeko, Europako araudi-aldaketak eragindako konpainien betebeharren informazio zehatzarekin.\nBaina, Marcos Blancoren iritziz, zaila da zelaiari ateak jartzea. Europako RGPD berria aurrerapen handia iruditzen zait datu pertsonalak eta intimitaterako eskubidea babesteko; baina zaila da plataforma eta enpresa asko globalak izatea, eta legeak herrialde jakin batzuetara mugatzen dira”.\nAhanztura indartsuenerako eskubidea\nAhanztura digitala egiteko eskubidea ere jasotzen du Europako arauak, pertsona batek Internetetik informazio pertsonal zaharkitua edo garrantzirik gabea ezabatzeko eta horrela pribatutasuna gordetzeko duen gaitasuna babesten baitu.\nDatuen Babesaren arabera, Espainian urtero herritarrek egiten dituzten eskubideak babesteko 2.000 erreklamazioetatik batek ahanzturarako eskubidea aipatzen du. Gainera, azken urteotan, ahanzturako eskubidea urratzeagatik zigortu ditu erakundeak Google eta Yahoo.


Jokoak Best emaitzarik of animaliak\nFun jokoa non duzu teklatua skill handia dute eskaintzen dituzte maila guztiak gainditu nahi baduzu. Izango lau ilaratan pantailan agertuko lau zulo batera, batzuetan ez dira animaliak eta beste bonba arriskutsua aurpegiak. animaliak beat horiek desagertu egin behar izango duzu. Baina kontuz, bonba bat asmatuz gero, hau lehertu egin da eta jokoa izango da bere amaierara iritsi da.\nFun eta jatorrizko borroka jokoa. Baina joko honetan ez dira borrokak normal bat, animalia borrokak, canker izeneko eta Matraca zehatzago esanda cockfighting dira. Bakarrik jolastu ahal izango duzu, edo lagun baten aurka, bakoitza nori oilarra ordezkari izango zuen aukeratu behar du eta, ondoren, moko eta oinak borrokatzeko. Destroy zure aurkari guztiak mailetan aurrera egiteko.\nHelikopteroak kargak berria emango du aterpe. Animaliak garraiatzen beren etxeetan hain zoriontsu eta edukiak dira\nPartidua 3 game non pantailan agertuko dela desagertuko animalia guztiak egin behar duzu. bikoteak berdin kendu ahal izango duzu. Baina dena ez da posible, beraz, kendu ahal izango dira, lerro zuzen bat batzeko gai izan behar du. Baina ez lerro diagonal bat merezi. Begiratu eta jartzen da ordena bat jarraitu saiatzeko. Eta inoiz ez, inoiz ez du bere ikusmena galdu.\nAmets Pets 2\nJoko honetan munduko animalia txikiena bat lagunduko duzu. Nice little caracol bat oinez plataformen mundu batean galduta. Den hurrengo mailara eraman urdina esfera guztiak biltzeko zion pantaila bakoitzean lagundu ahal izango duzu. Be izarrak inguruan zirkulatzen, ukitu txiki bat, eta ez du beste aukera bat ibili.\n8. Classrooom The\n10. Megaman polaritate


Izua Iruñeko kaleetan | Tartea | Berria\nIzua Iruñeko kaleetan\nOrain dela egun batzuk arte pentsaezina zen, baina argi mintzo dira orain arteko ikerketetan bildutako datuak: sanferminak bukatu egiten dira. Kaosa eta izua dira nagusi Iruñean.\nUztailaren 14a, arratsaldeko zortzi eta erdiak. Irakurle, lerro hauek irakurtzen ari bazara, usterik okerrenak bete egin dira, eta gertatu egin da. Dena bukatu da, ezer buka ez dadin. Orain egun asko ez dela heldu ziren lehen zantzuak, eta kaos bat izango da Iruñea testu hau irakurtzen ari zarenerako. Sanferminen hondakin gutxi batzuk baino ez dira geldituko zutik, eta izua izango da nagusi hiriko kaleetan. Desastre bat. Bada denbora kamiseta zuri eta zapi gorririk gabeko lehen jende oldeak agertzen hasi zirela, eta duela egun batzuk hasi ziren entzuten ordura arte existitzen ez ziren hizketa molde batzuk. «Ez, ez, gaur ez noa inora, etxean geldituko naiz». Bueltarik gabea da prozesua, eta hau irakutzerako, akabo izanen da sanferminologia fakultatea ere, ziur aski. Ez dago esperantzarako tarterik. Kito dira festak.\nLerro hauetara heldu zarenerako kaosa izango da Iruñea. Udalak ezarritako aparkalekuetan aparkatuko ditu orain jendeak autoak. Ohe erosoetan egingo dute lo iruindar gehienek. Bazkaltzeko eta afaltzeko orduetan bazkaldu eta afalduko dute. Gaiten hots sarkorrik gabeko lasaitasunean biziko dira belarriak. Urdailak eskatzen duena entzuten hasiko da jendea, eta dietak agertuko dira berriz: dietak! Desastre bat da, parametro biblikoetan. Alkatea berriz izango da alkate, autobusak ibiliko dira autobusen guneetan, jendea kaleetatik kanporatuko dute autoek berriz ere autoentzako diren bideetan, eta sanferminetako arropa saltzeari utziko diote urrea salerosten duten dendek, hemendik aurrera urrea baino ez salerosteko. Heldu dira ordulariak eta haien zorroztasun autoritarioa. Izua eta beldurra nagusi berriz ere Iruñean.\nGogorra da hiriak zer itxura izango duen pentsatzea ere. Lizuna, kasik. Jadanik, ezin jakin zein den zeinen hondakin: Iruñearen soberakina ote diren sanferminak, edo Iruñea ote den sanferminen hondarra. Bildutako datuen arabera, hau da egia: hiria ez da desagertu; sanferminak, bai. Etsipena da nagusi sanferminologoen artean: okerrak ziren kalkuluak.\nHori du kaosaren teoriak. Kaotiko samarra dela. Aldaera asko hartu behar izaten dira kontuan sanferminak kalkulatu ahal izateko. Eta ezin beti asmatu. Ekuazio zinez zaila da sanferminetakoa, izan ere. Eta oraingoan errore bati beste errore bat pilatu zaio, emaitza ere errore bilakatzeraino. Zientifikoki igarri ezina zen, baina hori da egindako ikerketen ondorio argia: sanferminak bukatu egiten dira. Pentsaezina halakorik orain dela egun batzuk.\nBaziren seinaleak. Entzierroko lehen korrikalariak ziren horietariko bat. Zezenak eskortatik atera ere egin gabe zirela heltzen ziren korrikalariok zezen plazara, eta txistuka hartzen zituen jendeak. Baina heroiak ziren. Profetak. Beste inork ikusi nahi ez zuena ikusten zuten. Ez dago zezenen beldur izateko benetako arrazoirik, aitzakia bat dira. Benetako mehatxuaren adarra baino ez. Hori zen korrikalari horiek beren korrikaldi irribarretsuaz esan nahi zigutena: Iruñea izatera bueltatuko da Iruñea. Izuak hartzen zituen. Lerro hauek irakurtzerako, irakurle, kito izango da festa Iruñean, eta itzulia normaltasuna. Normaltasunaz hain kanpokoa den Iruñearen normaltasun berezi hori.\nZirrikitu bat badu, ordea, esperantzak. Azken ikerketen arabera, Brasilgo oihanean tximeleta baten hego astinduak tornado bat eragin dezake Texasen. Eta berehala jarri da lanean ikerketa talde oso bat, horregatik. Sanferminak eragin dituen tximeletaren bila dabiltza. Oraingoz, ez dute aurkitu, eta ezin izan dute zehaztu haren zein mugimendu txikiren gainean metatu diren festak. Errorez errore, elur bola handituz doan gisan. Ezin izan dute jakin Asiako zein oihan zulotan, edo Hego Amerikako zer loreren zukua zurrupatzeko egin zuen bere lehen hego astindua. Hauxe da ziurra: ederra galdu du Iruñean ez egonda.


Amaia Lasarte: Material gehiena gaztelaniaz dago eta umeek lanak egiterakoan arazoak dituzte  — Eibar.ORG | Eibarko peoria\nHemen zaude: Hasiera / Blogak / Joana Albret / Amaia Lasarte: Material gehiena gaztelaniaz dago eta umeek lanak egiterakoan arazoak dituzte \nAmaia Lasarte: Material gehiena gaztelaniaz dago eta umeek lanak egiterakoan arazoak dituzte \nJoana Albret 2006/03/01 11:00\nEgiako auzoan tren geltokitik hurbil, eraikin berriaren sotoan dago Donostiako Udal Musika eta Dantza Liburutegia. Jazz doinuz lagunduta, eskuzabal hartu gaitu Amaiak.\n- Liburutegi honetan nori eskaintzen zaizkie zerbitzuak?\nEskolako ikasle eta irakasleei baina baita Donostiako udal liburutegietako erabiltzaile guztiei ere. Donostiako udal liburutegien sareko parte gara, musikan espezializatua, katalogo bera dugu.\n- Nondik nora sortu zen liburutegi hau?\n2000an sortu zen, musikaren irakaskuntzan emandako aldaketen ondorioz. Udal Musika Eskola Egiako kultur etxean kokatu zen eta hasieratik ikusi zen liburutegia beharrezkoa izango zela, horrela, Egiako udal liburutegian txoko bat egin ziguten, garai hartan bi apal bikoitz!, eta pixkanaka-pixkanaka liburutegia osatzen eta hazten joan da. 2002. urtean etorri ginen gauden lekura.\n- Musika liburutegi asko al daude?\nMusika irakasteko hemen hiru mailatako erakundeak daude, Musikene goi mailako ikasketetarako, Kontserbatorioak erdi mailakoetarako eta Musika Eskolak amateur mailakoetarako. Donostian hiru musika liburutegi ditugu: Musikenekoa, Kontserbatoriokoa, fondo oso ona baina pertsonala falta duena eta gu, Donostiako Udal Musika Eskolakoa. Gure eskola oso ondo hornituta dago, baina udal musika eskola asko daude, ikasle ugari, milaka, eta sarritan eskoletan lan egiten duten irakasleen baldintzak oso kaskarrak dira.\n- Zein motatako fondoa duzue?\nDenetarik dugu, batez ere partiturak. Eskolan ematen diren ikasketak amateur mailakoak dira eta ikasleak lau urtetik hasi eta laurogei urtera artekoak dira. Musika klase guztiak ematen dira, klasikoa, jazza, rocka asko, musika tradizionala, .... Música a la carta da eslogana. Nahi duzuna nahi duzunean.\n- Dantza eskola ere bada, dantzari buruz ere ba al duzue fondorik?\nBai. Eskolan dantza klasikoa eta garaikidea irakasten da eta txikienentzat musika eta mugimendua ematen da. Horretarako materiala ere badugu, dantza teknika, dantzaren historia, luzaketei buruzkoak, ...\n- Atetik sartu eta eskumatara lurrean eserita egoteko puf-ak eta kolore biziko dekoratu hau...\nHaur Txokoa da. Arrakasta handia du, musika eta arteari buruzko albumak ditugu, eta umeei albumean irakurritakoa marrazteko aukera ematen diegu. Gustuko dute. Album gehienak gazteleraz daude ez baitago ia euskarazkorik.\n- Hor aldamenean aldizkariak dituzue apaletan\nHemerotekan aldizkari batzuk orokorrak dira, musikari edo musika mota bati buruzkoak, eta beste batzuk gai espezializatuak dituzte, musika instrumenturenak, informatika musikalarenak ere, ....\n- Eta sei ordenagailu hauek mahai honetan?\nInternet kontsultatzeko aukera dute, musika eta dantzari buruzko informazioa bilatzeko. 14 urtetik beherakoek gurasoen baimena behar dute. Ez gara polizi lanetan ibiltzen eta orain arte ez dugu arazorik izan.\n- Kaskoak dauden mahai horretan musika entzun ahal izango da ba?\nBai. Fonotekak arrakasta handia dauka, bai haurren artean baita gurasoen artean ere. CDak eta LPak ere entzun daitezke.\n- LPak gordeta dituzue baina CDak kutxa hauetan daude nahi duenak hartzeko moduan. Nola dituzue antolatuta?\nDiskoak sailkapen frantsesa dute, Parisko Diskoteka Nagusiak sortutakoa, guk trikitixa, txalaparta, txistua eta horrelako atalak gehitu dizkiogu. Donostiako Udal Liburutegietan erabiltzen den sailkapena da eta erabiltzaileek bere kasa kontsultatzeko egokia da. Gu ez gara kontserbaziorako liburutegia eta erabiliaren erabiliaz disko bat hondatzea seinale ona da guretzako. Hala ere, CDak konpontzeko makina erostekotan gaude, hondatutakoak errekuperatzeko.\n- Diskoak eskuragarri egonda batzuk faltan ez dituzue bota?\nLapurreta handirik ez dugu izan. Garai batean karatula batzuk desagertzen hasi ziren, tartean Bob Dylanena, eta han izan genuen aste oso bat Bob kantuan jo ta fuego. Dylanterapiak funtzionatu zuen, gehiagotan ez da gertatu.\n- Partituren apalek horma guztia hartzen dute goitik behera.\nHauek dira fondo handiena. Partitura gehi CD formatua erabiltzen dugu gehien. Musika eskolak arautzen dituen dekretuaren arabera, tokiko bildumak garrantzi handia du eta gu bertoko partiturak biltzen ahalegintzen gara. Baditugu Aita Donostiak, Ansorenak edo Oskorrik Pub Ibiltariarekin argitaratutakoak baina euskal musikaren partiturak falta dira. Interneten ere ez daude. Bazen euskal partiturak zintzilikatzeko proiekturen bat, baina gaur egun behintzat ez dugu ia ezer.\n- Eta zein da partiturak sailkatzeko erabiltzen duzuen sistema?\nAlemaniako udal liburutegietan musika saila sailkatzeko erabiltzen dena. Musika liburutegi guztiek erabiltzen dugu, Musikenek, Kontserbatorioek, Eresbilek, Leioa, Donostia eta Getxoko udal musika eskoletakoek, ...\n- Hemen bi piano. Pianoa ere jo ahal da liburutegian?\nBi clavinova dira, partiturak probatzeko daude. Eta ondo erabiltzen dira, ez dute jolasean egiten hauekin. Behin etorri zen gizon nagusi bat, musikari ona, eta partiturak probatzen ari zela inguratu zitzaizkion liburutegian asper-asper eginda zeuden haur batzuk, eta han jarri ziren ia-ia bere gainean, begira. Baketan uzteko esatekotan geunden baina non hasten den umeekin jolasean, bati kaskoak utzi eta besteei jotzen erakutsi,.... polita izan zen!\n- Liburutegiaren alde honetan liburuak dituzue.\nLiburuetan ere tokiko bilduma egina dugu, Donostia Bilduma. Euskarazko liburuek txaplata urdina dute, nahiz eta hemen ere euskarazko argitalpen gutxi egon!. Denetarik dago. Kantutegiak adibidez, herrietan argitaratzen diren guztiak jasotzen ahalegintzen gara. Biografiak dira gehien kontsultatzen diren liburuak.\n- Ez dituzue SHUaren arabera sailkatuta?\nEz, partituren sailkapen bera dute. Partiturak letraz hasten dira eta liburuak zenbakiz.\n- Dagoneko leku askorik ere ez duzue libre. Liburutegiko fondo guztia dago hemen?\nEz, dena ez. Artxiboan gordetzen dugu material asko, hemen aldamenean. Adibidez taldeentzako material guztia han dago, banda, banda txiki, koro, big band, combo eta abarrentzako prestatutako eta maila ezberdinetan moldatutako materiala. Momentuz eskolako ikasle eta irakasleei eskaintzen zaie momentuz, liburutegiak baliabide gehiago izan bitartean.\n- Behin baino gehiagotan entzun dizugu euskarazko material askorik ez dagoela.\nBai, hala da. Erronka euskararekin dugu. Material gehiena gaztelaniaz dago eta umeek lanak egitean arazoak dituzte. Ikasle gehienak umeak dira eta ez dago materialik euskaraz. Eskolan euskararen erabilera bultzatu nahi da eta horretarako irakasleentzat ikastaro prestakuntza eskaini zaie, Musika Irakasleentzako Euskara Teknikoa. Nahi dute eta behar dute\n- Zein da euskararen egoera musikaren maila profesionalean?\nLexikografia musikala egiteko proiektua badago. Eresbil ari da lan horretan.\n- Eta ez dago euskarazko materiala sortzeko proiekturik?\nEuskarazko materiala liburutan sortzen Juan Mari Beltranek eta Trikitixa Elkarteak lan ederrak egin dituzte, Txistulari Elkarteak ere Txistulari plazaratzen du, euskal musika maiztasunez jasotzen duen aldizkari bakarra, eta horrez gain, Oskorrik The Pub Ibiltaria, Juan Carlos Irizarrek piano albumak eta azkenengo kantutegiak ere aipatu daitezke, Jose Ignazio Ansorenaren Euskal Kantak adibidez. Baina materiala falta da eta ez dago proiektu zabalik. Partituratan adibidez, ederra litzateke plazaratzen diren disko berrien partiturak ere argitaratuko baziren, hauexek baitira gure ikasleek eskatzen dizkigutenak, Ken Zazpirenak adibidez. Eta era berean, lehenagoko taldeen partiturak ere garrantzitsuak dira beraien formaziorako, Hertzainak, Akelarre, Errobi, eta abarrenak. Badago zer egina!\nLiburutegi inguruan gaika antolatuta dauden informazio panelak oharrez eta iragarkiz josita ikusi ditugu, kontzertuak, musika tresnen salerosketak, .... kanpora bidean oraindik isilik dauden korridore eta eskailerak zeharkatu ditugu, eguna aurrera joan ahala musikaz, pausoz eta erritmoz beteko dira.\nLasarte Gogorza, Amaia. La biblioteca de una escuela de música y danza. Madrid: Asociación Española de Documentación Musical, 2003.\nBibliotecas en centros de enseñanza musical en España. Madrid, 14 y 15 de abril de 2005, 9as Jornadas de Documentación, Fesabid. Madrid: Asociación Española de Documentación Musical, 2005.\nLiburutegiko erabilpen arauak\nKatalogoa (Donostiako Udal Liburutegiak)\nErabili nahi duenarentzat eskainitako materiala:\n- Haur eta gazteentzako liburuak (musika eta musikariei buruzkoak)\n- Haurrentzako diskoak\n- Musika eta dantza nobela eta poesian\n Principes de classement des Phonogrammes, Discothèque des Halles, Paris.\netiketak: Kontu Kontari\nniri ideia ausarta eta berria iruditzen zait. berria eta batiz bat aparta benetan.\nEuskarazko material gutxi dagoela? beti, beti egongo da espainolez baino gutxiago, demografia kontua da. Baina ez dago zertan aurkeratu behar bakarrik euskara edo espainolaren artean. Donostia Frantziatik ordu batera dago.\nMateriala frantsesez, ingelesez... ere egon daiteke, eta ganorazko kopuru batean ere. Gainera gaur egun, Interneta dela eta, material hori lortzea oso erraza da. Eman diezaiegun gure irakurle eta ikasleei beste hizkuntza batzuk ikasteko eta erabiltzeko aukera.\nElkarrizketa interesantea izan da. Zorionak.


Behin-behinekoak betiko –\nNafarroako Gobernuak, bidegabeko kaleratzeagatik, kalte ordainetan 35.000, 115.000, eta 50.000 euro ordaindu beharko dizkie administrari bati, mediku bati eta garbitzaile bati. Aldi baterako langileak ziren hirurak, behin-behinekoak, baina urte asko eta asko zeramaten haien lanpostuetan. Adibidez, larrialdi zerbitzuan lan egiten zuen medikuak 153 kontratu kateatu zituen 1990etik.\nUtzikeriagatik, inakzioagatik, kudeatzen oso txarrak direlako, edo gaiztakeriagatik, batek daki zergatik, baina kontua da Administrazioa gidatzen aritu direnek aldi baterako kontratuak gehiegikeriaz erabili dituztela. Argi eta garbi behin betikoak diren lanpostuak, estrukturalak direnak, aldi baterako langileekin betetzen ibili da Administrazioa lotsagabeki. Baina orain badirudi jokabide kaltegarri hori eragozten hasiko direla.\nLAB sindikatuak lehenbiziko hiru sententziak irabazi ditu Nafarroan, eta antzeko bertze 50 kasu tramitatzen ari da. Gainera, pentsatzekoa da bertze sindikatuek ere halako kasuak izanen dituztela. Hortaz, horiek guztiak lehenbiziko hiru hauen sententzien bidetik joaten badira, zenbat milio euro ordaindu beharko ditu Gobernuak kalte ordainetan? Inork hartuko du honen guztiaren gaineko erantzukizunik?\nAdministrazioa., aldi baterako kontratuak, Behin-behinekoak betiko, kaleratzeak, klase borroka, lab sindikatua, langile borroka, nafar gobernua


"Astebeterako beste pertsona bati dena erakustea konplikatua da" - Noticias de Gipuzkoa\nEsnetarako behiak ditu zumaiako sarrondo baserrian Aritz Eizagirre\n"Astebeterako beste pertsona bati dena erakustea konplikatua da"\nAritz Eizagirre Sarrondo baserrian bere behiekin. Argazkia: Ruben Plaza\nAritz Eizagirrek 22 urte ditu eta Zumaiako Sarrondo baserriko titular berria da, gurasoen lekua hartu ostean. Esnetarako 35 behi dauzkate ukuiluan eta esne propioa ekoizten dute: Xarrondo Esnea.\nEizagirrek argi izan du beti behiekin lan egin nahi zuela, nahiz eta gurasoek beste zerbait ikastera animatu. "Gu beti bizi izan gara baserrian eta beti eduki izan ditugu esnetarako behiak. DBH buka-tzerakoan, mekanika-modulu bat egin nuen eta urtebetez tailer mekanizatu batean aritu nintzen lanean. Hala ere, ez zitzaidan gustatzen eta 19 urterekin utzi egin nuen baserrian lanean jarduteko", azaldu du Eizagirrek. "Etxean probatzeko esaten zidaten, jornal finkoa eduki eta zortzi ordu lanean eman ondoren etxera joatea zer zen jakiteko behintzat; baina ez zitzaidan gustatu", azaldu du.\nAurten baserriaren ardura bere gain hartu du, eta jarraituko ez balu, behi guztiak kendu egin beharko lituzkete. "Behiak kentzeak sekulako pena emango zidan. Niri bizimodu hau asko gustatzen zait: etxean nago, nire erara, naturarekin eta animaliekin bizi naiz... beste bizimodu bat da. Tailer zuloan egon beharrean, naturarekin kontaktuan zaude", adierazi du.\nEizagirre goizeko 6.45ean jaiki-tzen da egunero ukuilura joan eta behiei jaten emateko. "Egunean zehar, beti dago zerbait egiteko: erditzeren bat, traktorearekin belarretara joan... Gainera, esnea botiletan saltzen dugunez, esnea pasteurizatu, botiletan sartu eta dendetara banatzeko lanak ere nik egiten dut", esan du.\nHainbeste zeregin izanda nekez izaten du Izagirrek oporrak har-tzeko aukera. "Norabait joan nahi badut nire anaiarekin hitz egin behar dut bera baserriaren kargu geratzeko, eta oporretara joan nahi badut ere berdin. Normalean dena nik egiten dut eta astebeterako beste pertsona bati dena erakustea konplikatua da", azpimarratu du.\nHala ere, "bizitza osoan" horretara dedikatzea gustatuko litzaioke eta bere "ametsa" erretiroa baserrian hartzea omen da: "Niri ilusioa egiten dit jende gazteak baserrian lan egiteak. Ukuilu bat itxi dutela entzuten dudanean nahigabea sentitzen dut eta gure auzoan, zoritxarrez, gero eta jende gutxiagok jarraituko dugu lan honetan".\nXarrondo izeneko esnea botilaratu eta denda desberdinetan saltzeaz ere arduratzen da baserriko lanak egiteaz gain


Ez dakit nola ligatu - - Tolosaldeko ataria\nEz dakit nola ligatu\nImanol Artola Arretxe 'Felix' 2018-03-09 21:07\nEmakumeen Egunaren biharamunean, sarritan izaten dudan kezka batekin natorkizue.\nOhikoak dira emakumeen aurkako jazarpenak eta horrek, emakumea kaletik beldurtuta ibiltzea dakar. Emakumeak gizonezko bat ikusi eta ez daki erasotua izan daitekeen ala ez. Tristea da, baina horrelako testigantzak entzuten ditugu. Emakumeek sentitzen duten beldurraz kontziente, ez dut asmatzen beraiengana sarritan nola gerturatu, batez ere, neska hori gustuko dudanean.\nNola hasi konbertsazioa autobusean bakarrik doan emakume batekin, bera ahula sentitzeko beldurrik gabe? Nola hasi parrandan hizketan tabernaren bestaldean dauden emakumeekin, babosoa izan gabe? Nola adierazi lehen unetik, niri lasai ezetz esan diezadakeela eta ez zaiola ezer gertatuko ezetz esateagatik? Nola gerturatu neska batengana mutila izanda, bera beldurtu gabe?\nAitortu behar dut, fisikoki erakartzen nauten neskekin gertatzen zaidala soilik. Nolabait esateko, nire barruan pizten den suaz kontziente naizenean, suaren berri eman nahi izaten diot baina, suak erre ere egiten du. Nire sua kontrolatua da (nik dakidala behintzat) baina, besteak ez daki hori eta hor blokeatu egiten naiz.\nBeraz, paradoxikoa dirudien arren, gizarte matxista honek gizonoi ere kalte egiten digu (ez alor horretan bakarrik baina, gaur hor zentratu naiz). Gizarte honen egitura hau ez da emakumeen arazoa bakarrik eta gizonok ere gure jarrerak eta gure irudia birplanteatzeko garaia dugu.\n«Gizonezko bezala hautsi nahi det gure kaiola» (Glaukoma: Gure kaiola).


Eskola jangeletako langileekin hitz egin dezala eskatu diogu Jaurlaritzari; aldebakartasunera eta inposaketara itzul ez dadila | LAB SINDIKATUA\nEnseñanza Educación Eskola jangeletako langileekin hitz egin dezala eskatu diogu Jaurlaritzari; aldebakartasunera eta inposaketara...\nMobilizazioa egin dugu Gasteizen, Eusko Jaurlaritzaren egoitzaren aurrean, EAEko eskola jangela seguruak eta kalitatezkoak aldarrikatzeko. Hain zuzen ere, Eusko Jaurlaritzako hezkuntzako sindikatu guztiekin azaroaren 10erako aurreikusitako bilera bertan behera utzi ostean, 9 egun beranduago berririk gabe jarraitzen dugula salatuko dugu.\nUrriaren 20ko bilera batera deitu zuen Jaurlaritzak, lehen greba deialdia egin baino egun bat lehenago. Horren ondoren, berriz ere beste bilera batera deitu ziguten azaroaren 10erako, hitz egiten jarraitzeko.\nAzaroaren 6an, mezu elektroniko baten bidez jakinarazi ziguten, agenda-arazoak zirela medio, azaroaren 10eko bilera bertan behera geratuko zela eta 9an data berria jakinaraziko zigutela. Ordutik astebete baino gehiago igaro da eta deialdi berririk gabe jarraitzen dugu.\nJangela seguruak eta kalitatezkoak aldarrikatu nahi ditugu, bai langileentzat bai ikasleentzat, eta horretarako beharrezkoa da ratioa jaistea, langile gehiago kontratatzea eta lanaldiak handitzea.\nHezkuntza Sailari eskatu diogu aldebakartasunera eta inposaketara itzul ez dadila, eta jangeletako langileen ordezkariekin hitz egin dezala.


Makroprozesuen aurka herri erantzuna sustatzeko konpromisoa adierazi du LABek | LAB SINDIKATUA\nErrepresioa Makroprozesuen aurka herri erantzuna sustatzeko konpromisoa adierazi du LABek\nMakroprozesuen aurka herri erantzuna sustatzeko konpromisoa adierazi du LABek\n35/02 sumarioan auzipetutako kideek Euskal Herriko eragile politiko, sindikal, sozial eta instituzionalekin abiatutako bilera errondaren baitan, gaur, LAB sindikaturekin bildu dira, Donostian. Auzipetuen izenean Floren Aoizek gogoratu du “prozesu honen gaineko irakurketa partekatu, egoera azaldu eta epaiketari erantzuna emateko” abiatu dituztela bilerak.\nProzesu judizialok “herri baten kontrako epaiketak” izaki, Ainhoa Etxaide LABeko idazkari nagusiak adierazi du epaiketaren kontra, eskubide zibil eta politikoak bortxatzearen aurka “Euskal Herrian gehiengo sozial zabal bat” dagoela. “Orain iritzi hori kalera atera behar da” dei egin dute bi bozemaleek.\nAlde bietako ordezkariak bat etorri dira militantzia eta jarduera politikoaren persekuzioa eta kriminalizazioa ematen dela salatzerakoan. Eta bilera erronda honekin, makroepaiketan auzipetuta dauden lagunek, “politikaren jazarpenari herri gisa erantzutearen beharra” azpimarratu dute. Egun, Euskal Herrian ia 300 lagun daude politika egiteagatik epaiketa zain.\nLABek konpromiso zehatzak hartu ditu, besteak beste, “ekimen garrantzitsuak aurrera ateratzeko eta ekimen horiek agenda sindikalean sartzeko adostasunak bilatzeko konpromisoa”. “Demokraziaren aldeko agenda propioa behar dugu”, adierazi du Etxaidek, “erantzuna langileen agendetan ere egon behar du, eta horrela izango da, epaiketak irauten duen bitartean honen salaketa present izango baitu LAB sindikatuak bere ekimenetan.


Ondasun Higiezinen gaineko Zerga %3 igotzea onartu du udalak - Amurrio - Aiaraldea.eus\nOndasun Higiezinen gaineko Zerga %3 igotzea onartu du udalak\nTxabi Alvarado Bañares 2019-10-01 20:00\nUdalbatza, artxibo irudi batean. / Aiaraldea.eus\nPSE-EEk eta EAJk alde bozkatu zuten. EH Bildu eta Orain Amurrio, aldiz, abstenitu egin ziren, igoerarekin ados egon arren hainbat punturekin konforme ez zeudelako.\nIragan ostegunean egin zen Amurrioko iraileko Udal Osoko Bilkura. Hainbat gai landu zituzten plenoan, baina OHZrena izan zen afera garrantzitsuena, zerga hori “eguneratzea” onartu baitzuten, %3ko igoera ezarrita.\n“2012. urtetik ez da zerga hau ukitu, zazpi urte daramatza izoztuta”, azaldu zuen Josune Irabienek, “horrez gain, hobariak jasotzen dituzten errenta-tarteak handitu dira eta zatikako ordainketa ere ezarri da”. Alkateak nabarmendu zuenez, ez da atsegina zergaren igoera egitea, “baina egin beharra zegoen, ez da apeta hutsa. Udalaren gastu-sabaia handitu denez plan ekonomiko bat egin behar izan dugu”.\nOrain Amurrio eta EH Bilduk, abstentzioa\nPSE-EE eta EAJren aldeko botoekin onartu zen igoera. Opozisioko bi taldeak, aldiz, abstenitu egin ziren. “Ados gaude ordenantzaren eguneraketarekin”, azaldu zuen Orain Amurrioko Kepa Gonzalezek, “baina ez gaude ordenantzaren hainbat punturekin ados”. Eliza katolikoa eta itunpeko ikastetxeak zerga hori ordaintzetik salbuetsita egotea kritikatu zuen zinegotziak. Etxebizitza hutsei zerga handiagoa ezarri beharko litzaiekeela ere argudiatu zuen Gonzalezek, zeuden hobariak nahikoak ez direla gaineratuta.\nAntzeko argudioak plazaratu zituen EH Bilduk bere botoa aditzera emateko. “Ados gaude planteatzen den egoerarekin: udalak zerbitzuak eskaini behar ditu eta diru-sarrerak izan behar ditu horretarako”, adierazi zuen Iñaki Ibarluzeak, baina “gabeziak” ikusten direla gehitu zuen, Kepa Gonzalezek aipatutako ildo beretik.\nPSE-EEk, aldiz, aldeko botoaren aldeko aldarria zabaldu zuen: “Talde guztiak izan behar gara hemen hartzen diren erabakien erantzule. Udal honek zerbitzu batzuk eskaintzen ditu baina diru-sarrerak izan behar ditu horretarako”.\nJabetza erregistroa ere izan zuten hizpide iraileko bilkuran, erregistro horri esleitu nahi baitiote zerga biltzeko egin beharreko lana, 24.200 euro ingururen truke. Ia talde guztiek bozkatu zuten alde. Orain Amurrioko zinegotzia abstenitu egin zen, erabakia ulertu arren, “udalak lan hori bere kabuz egiteko baliabide nahikoa izatea” gustatuko litzaiokeelako. “Denborak aurrera egin ahala egingo dugu balorazioa”.\nBi mozio, eztabaidatik kanpo\nEH Bilduk bi mozio plazaratu zituen gai ordenatik kanpo: Tafallako uholdeek kaltetutako pertsonei elkartasuna helarazteari buruzkoa bata, eta aldaketa klimatikoari buruzkoa bestea. Biak hala biak eztabaidatik kanpo geratu ziren, PSE-EE eta EAJk gai-ordenan sartzearen aurka bozkatu zutelako. Eztabaida egon zen horren harira oposizioko taldeen eta udal gobernuaren artean, baina bertan behera geratu ziren bi testuak.\nIrune Iturbe izango da oposizioko liberatua\nErregu eta galderen txandan hainbat gai plazaratu zituen Orain Amurriok. Mugikortasun Astea, ibaia garbitzeko antolatutako jardunaldiak, eraikin publikoen azterketa eta beste hainbat afera izan zituen hizpide Kepa Gonzalezek. Tartean, oposizioko liberatua nor izango den galdetu zuen zinegotziak. Iñaki Ibarluzeak erantzun zion galdera horri, eginkizuna Irune Iturbena izango dela jakinaraziz.


Partaidetza eta komunikazioa - ORDIZIAKO UDALA - Results from #56\nGaraguneko tapoi bilketa etenda\n2020 Ekaina 25\nDagoeneko Garagunea martxan badago ere, bertan behera utzita dago tapoi bilketa, jendearen sartu-atera ekiditeko eta Garaguneko erabiltzaileek tapoiak eta poltsak ukitu ez ditzaten.\nBeraz, mesedez, oraingoz ez utzi tapoiak bertan, eta egoera aldatzen denean jakinaraziko dugu.\n2020 Ekaina 24\nUdalekuak: onartuen zerrenda\nOrdiziako Udalak abian jarriko dituen udalekuetan plaza izateko onartuak izan diren haurren zerrenda duzue hemen.\n1) F-001 zenbakitik F-042 zenbakira bitarteko (biak barne) zenbaki guztiak.\n2) L-001 zenbakitik L-030 zenbakira bitarteko (biak barne) zenbaki guztiak.\n3) M-001 zenbakitik M- 062 zenbakira bitarteko (biak barne) zenbaki guztiak.\nBestalde, epez kanpo izena eman dutenak zain zerrendan sartu dira.\nPlaza behin betiko gordetzeko, ekainaren 29ra arteko epea dago ordainketa egiteko. Ordaindu ezean, zain zerrendara joko da plaza betetzeko. Kuota Ordiziako Udalaren ondoko kontu-zenbakian sartu behar da eta konzeptuan hauxe jarri behar da: Udalekuak + haurraren izen-abizenak.\nKontu korrontea: ES37 2095 5073 0410 6002 4857 (Kutxabank)\n- Arrunta: 63 euro.\n- Anai-arreba gehiago matrikulatuta: 54 euro, bigarrenetik aurrera.\n- RGI edota bestelako gizarte laguntzak jasotzen dituztenak: 18 euro.\nUnean uneko egoeraren arabera eta osasun agintariek agindutakoaren arabera, neurriak zorroztu edo arindu ahal izango dira.\n1. Ez da jarduerara joango…\n-Haurrak COVID-19arekin lotuta egon daitekeen edozein sintomatologia badu (eztula, sukarra, arnasa hartzeko zailtasuna, etab.). Kasu horretan, bere lehen mailako arretarako zentroarekin harremanetan jarri eta haien jarraibideei jarraitu behar die.\n-COVID-19ak kutsatutako pertsona batekin kontaktu estuan egon bada eta persona horrekiko distantziarik gorde ez bada.\n2. Jarduera hasi aurretik\n- Guraso/tutore/arduradunek haurra udalekuetako zentrora eraman baino lehen tenperatura hartuko diote eta, sukarra izanez gero, etxean geratuko da.\n-Edozein arrazoi dela eta haurra etxean geratuko balitz, udalekuetako arduradunei jakinaraziko zaie.\n- Guraso/tutore/arduradunek goizero haurrari lagunduko diote egokitu zaion elkargunera.\n- Haurrei tenperatura hartuko zaie sarreran, eta sukarra izanez gero etxera joan beharko du. Horregatik oso garrantzitsua izango da guraso/tutore/arduradunak itxarotea haurra bere taldean sartu arte.\n- Ondoren, gel hidroalkoholikoarekin eskuak garbituko dituzte haurrek eta euren taldearekin elkartuko dira.\n3-Jarduera garatu bitartean\n- Haur bakoitzak egunero motxila batean honakoa ekarri behar du: eguzkitako krema, bisera, ura eta musukoa (segurtasundistantzia mantentzea ezinezkoa denean erabiltzeko).\n- Haurrek ezin dute inolako jostailurik ekarri etxetik. Haur bakoitzak bere hamaiketakoa ekarri ahal izango du, baina ezingo du partekatu.\n- Jardueraren hezitzaileak arduratuko dira segurtasun-distantzia eta neurriak betearazteaz.\n− Hezitzaileek haurrei azalduko dizkiete bete beharreko osasun- eta higiene-neurriak.\n- Ahal den neurrian, jardueran ez da materialik partekatuko. 6.-Materialen bat partekatuz gero, garbitu eta desinfektatu egingo da.\n-Jardueretan pertsonen arteko segurtasundistantzia mantenduko da.\n-Eskuak maiz garbituko dira gel hidroalkoholikoarekin.\n- Printzipioz, haur bakoitzak bere taldea izango du eta ez da beste taldekoekin nahastuko.\n- Programazioak, jokoak, irteerak eta abar, unean uneko osasun egoerara egokituko dira. Ohikoak diren irteerak ez dira egingo. Aurten udalerrian edo bere inguruan ibiliko dira parte hartzaileak.\n- Ordiziako Udalak eskura dituen protokoloak eta neurri guztiak ardura handiz jarraituta ere, Covid19 kasuren bat agertuko balitz, familiek ezingo dute inolako kalteordainik eskatu Udalari, salbu eta kuotaren zati proportzionala itzultzea udalekua bere haurrentzat bertan behera geratu bada.\nAstelehenetik aurrera errefusa eta pixoihalak, txartel bidez\nLarunbatean trafikoa moztuta Urdaneta kalean\nEspazio berriak zabalik


Disney+: beste streaming zerbitzu bat, oraingoz gugandik urruti Sustatu.eus - Teknologia albisteak\n2019-11-17 : 10:03\nAppleTV+ streaming zerbitzua duela egun batzuk inauguratu zenean AEBetan, Euskal Herrian ere hala izan zen (Frantzia eta Espainiako zerbitzuen bitartez), baina ez da hala gertatzen Disney+ streaming zerbitzuarekin, zeina aste honetan ireki den AEBetan, baina Euskal Herrian 2020ko martxoaren 31n irekiko da (kasu honetan ere, Espainiako eta Frantziako irekierengatik noski).\nAEBetako irekierak dagoeneko han oso populatua dagoen streaming zerbitzuen merkatua are gehiago betetzen. Netflix eredua esan genezakeena, makina bat eduki-hornitzaileren eredua da jadanik: Amazon Prime, HBO, Hulu, Apple TV+ eta orain Disney+.\nPrezioaren aldetik, Netflix prezioak AEBetan oinarrizko hileko 9 dolarretik premium-eko 16 dolarretara doa. Disney+ prezio bakar oso lehiakorrean dator, 7 dolar hileko. Horrekin batera, katalogoa du inportantea. Frankiziak eta markak joan da erosten Disney azken urteetan eta orain izen hauen guztien jabe da: Disney bera noski, Pixar, Marvel, Star Wars eta National Geographic-en ikus-entzunezko kanalak.\nHala ere, AEBetako estreinaldiarekin, Disney+-en hutsuneren batzuk ikusi dituzte erabiltzaileek:\nTeknikoki arazoak egon omen dira, non eta Netflix beti bikain ibiltzeagarik nabarmentzen den.\nKatalogoa garaiezina du, baina pieza berri inportanteak ez daude: Aladdin, The Lion King edo Avengers: Endgame filmak gehitzeko zeren zain daude?\nEduki berria dago propio sarerako, bereziki The Mandalorian telesaila, baina asteroko atalez ataleko argitalpena erabaki dute.\nAzken aukera horretan, badirudi bakoitza bere bidetik doala: Netflix ezagun egin da telesailak danbateko batez, atal guztiak batera, jartzeagatik. AppleTV+-ek erabaki omen du sail gehienak hiruko bloke batekin hastea, eta gero asteroko ale-banaketarekin jarraitu. Disney+-en oraingoz, asterokoa.\nHortaz, Star Wars unibertsoan kokatutako telesail anbiziotsu hau, The Mandalorian, abendura bitartean emango dute, zortzi astean, plataforma berrian.Amaituko dira aleak hain justu 9. episodioko filma estreinatu baino lehen. Disney+ Euskal Herrian hasten denean, martxoaren 31tik aurrera, orduan asteroko aleekin banatuko dute telesail hau?\nBitartean, BitTorrent teknologia ere hor dago, material pirata lortzeko. The Mandalorian-eko lehen atala hortxe dago, eta hurrengoak ere Disney+en agertu ahala eskuragarri egongo dira, Euskal Herrian eta mundu guztian.


Isla Canela, uztailak 15 | Athletic Club\nHasieraAlbisteakIsla Canela, uztailak 15\nIsla Canela, uztailak 15\nAthleticek normaltasunez burutu du lan saioa gaur goizean, eta ia bi orduko iraupena izan du.Yestek,…\nAthleticek normaltasunez burutu du lan saioa gaur goizean, eta ia bi orduko iraupena izan du.\nYestek, Gabilondok eta Iraolak Bernardo Requenarekin egin dute lan, Javi Martinezek fisioterapeutekin, eta gainerako jokalariak Caparrosen aginduetara egon dira. Bestalde, aipagarria izan da Etxeberriak berdegunea utzi behar izan duela lunbalgia txiki bat izan baitu.\nArratsaldeko lan saioa 18:00etan egingo dute hoteleko gimnasioan. Argazkilariek lehenengo bost minutuetan argazkiak ateratzeko aukera izango dute.


Euskeraz gozatu - Colegio Concertado en Bizkaia | Colegio P. Andrés de Urdaneta\nAurreko ostegunean, abenduaren 3an, Lehen Hezkuntzako ikasle eta irakasleek Euskara eguna ospatu genuen eskolan. Urtero abesten dugun abestiaz gain, gure ikasleek, euskararen erabilera sustatzeko ekintza ugaritan parte hartu zuten.Lehenengo zikloko haurrek, euskal kulturan murgildu ziren euskaraokea eta euskal dantzen bitartez. Filme bat ikusi eta, eguna amaitzeko, txokolatada bikaina prestatu zuten.\nBigarren zikloan, erritmoz betetako filme batez gozatu zuten eta gero, tailer bi antolatu ziren, zeinetan taldeka galeriak apaintzeko eskulan politak ekoiztu zituzten.Lehen Hezkuntzako nagusiak, hiru txokotatik igaro ziren: sukaldaritza, non taloa eta txistorra prestatu eta dastatzeko aukera izan zuten, karaokea eta bideojokoak. Egunari bukaera emateko, sokatira lehiaketan parte hartu zuten, eskuak gorrituta eta izerditan blai amaitzea eragin zituena.


Maravillas Gaztetxekoek ateratako kartela.\nIrailaren 18an, 19:00etan egingo zaio Castillo ETAkide ohiari omenaldia eta Mikelen memoria auzo ekimenak argi utzi nahi izan du beraiek direla agurra antolatzen dutenak. “Ez dugu gure oroimen historikotik indarkeria poliziala ezabatzen utziko. Orain arte egin dugun bezala, urtez urte jarraituko dugu Mikel gogoratzen”, adierazi dute.\nBi film eskainiko ditu Maravillas gaztetxeak\nEspainiako Poliziak Iruñeko Alde Zaharrean 1990ean tiroz hildako Mikel Castillo ETAkideari irailaren 18an omenaldia egingo diola iragarri du gaztetxeak. Oroimenaren inguruko ekitaldietan, besteak beste, bi zine emanaldi antolatu dituzte, bata Operación Ogro Carrero Blanco agintari frankistaren hilketari buruzkoa eta bestea La fuga de Ezkaba, 36ko Gerrako ihesaldi ezagunaz.